EPEA IREKITA BIRBAREMATZEKO EBAZPENA ARGITARATU DA/REBAREMACIÓN DE BOLSAS DE TRABAJO ABIERTO EL PLAZO\nAl, 2021/02/22 - 12:28 — LAB\nJUSTIZIAKO LAN-POLTSAK BIRBAREMATZEKO EBAZPENA ARGITARATU DA.\nDokumentazioa eta alegazioak aurkezteko epea otsailaren 22tik martxoaren 5era bitartekoa izango da, biak barne.\nSE HA PUBLICADO LA RESOLUCIÓN DE REBAREMACIÓN DE BOLSAS DE JUSTICIA DE PERSONAS CANDIDATAS.\nRead more about EPEA IREKITA BIRBAREMATZEKO EBAZPENA ARGITARATU DA/REBAREMACIÓN DE BOLSAS DE TRABAJO ABIERTO EL PLAZO\n2021/02/05eko ZERBITZU-EGINKIZUNEN EBAZPENA / RESOLUCIÓN COMISIONES DE SERVICIO DE 05/02/2021\nOr, 2021/02/19 - 13:46 — LAB\nEIZUN ARGITARATU DA 2021/02/05eko ZERBITZU-EGINKIZUNEN DEIALDIA EBAZTEN DUEN EBAZPENA.\nPUBLICADA EN EIZU LA RESOLUCIÓN QUE RESUELVE LA CONVOCATORIA DE COMISIONES DE SERVICIO DE 05/02/2021.\nAdjudicación CS- Convocatoria 5.2.pdf\nRead more about 2021/02/05eko ZERBITZU-EGINKIZUNEN EBAZPENA / RESOLUCIÓN COMISIONES DE SERVICIO DE 05/02/2021\nEUSKERA ON-LINE IKASTEKO DEIALDIA/CONVOCATORIA PARA ESTUDIAR EUSKERA ON-LINE\nOg, 2021/02/11 - 11:23 — LAB\nEuskara on-line ikasteko deialdia:\n2020-2021eko ikastaroaren 2. lauhilabetekoa\n21 ikastaro eskaintzen dira:\nEuskara on 2º cuatrimestre.pdf\nRead more about EUSKERA ON-LINE IKASTEKO DEIALDIA/CONVOCATORIA PARA ESTUDIAR EUSKERA ON-LINE\nHAEE-Hizkuntza-eskakizunak egiaztatzeko azterketetak/IVAP-exámenes acreditación perfiles lingüísticos\nOr, 2021/02/05 - 13:36 — LAB\nHAEE-Hizkuntza-eskakizunak egiaztatzeko azterketetak:\n- Azterketetan parte hartu ahal izateko eskaerak aurkezteko epea 15 egun naturalekoa izango da, Ebazpen hau Euskal Herriko Agintaritzaren Aldizkarian argitaratzen den biharamunetik hasita.\nHizkuntza-eskakizunak egiaztatzeko azterketerako.pdf\n1 Convocatoria 2021 Ivap exámenes euskera.pdf\nRead more about HAEE-Hizkuntza-eskakizunak egiaztatzeko azterketetak/IVAP-exámenes acreditación perfiles lingüísticos\nZERBITZU EGINKIZUNAK / COMISIONES DE SERVICIO\nOr, 2021/02/05 - 13:26 — LAB\nEskabideak aurkezteko epea otsailaren 8tik 12ra arte, biak barne.\nPlazo de presentación de solicitudes del 8 al 12 de febrero, ambos inclusive.\nZerbitzu eginkizunak 2021.2.5.pdf\nConvocatoria comisiones de servicios 5.2.pdf\nRead more about ZERBITZU EGINKIZUNAK / COMISIONES DE SERVICIO\n2021-01-15eko ZERBITU EGINKIZUNAK-ESLEIPENA/ADJUDICACIÓN COMISIONES DE SERVICIO 15-01-2021\nOg, 2021/01/28 - 14:37 — LAB\nEIZUn argitaratu da 2021/01/15ean deitutako zerbitzu-eginkizunen esleipena.\nPublicadas en EIZU la adjudicación de comisiones de servicio convocadas el 15/01/2021.\nAdjudicación comisiones de servicio 2021.01.pdf\nRead more about 2021-01-15eko ZERBITU EGINKIZUNAK-ESLEIPENA/ADJUDICACIÓN COMISIONES DE SERVICIO 15-01-2021\nZERBITZU EGINKIZUNAK/COMISIONES DE SERVICIO\nAl, 2021/01/18 - 13:39 — LAB\nEskabideak aurkezteko epea urtarrilaren 18tik 22ra, biak barne.\nPlazo de presentación de solicitudes del 18 al 22 de enero ambos inclusive.\nConvocatoria comisiones de servicio 2021.01.15.pdf\nZerbitzu eginkizunaren deialdia. 2021.01.15.pdf\nSolicitud Comisiones de Servicios 2020_01_15.pdf\nRead more about ZERBITZU EGINKIZUNAK/COMISIONES DE SERVICIO\nBILBOKO LEHEN AUZIALDIKO 16 ZENBAKIKO EPAITEGIA/JUZGADO DE 1ª INSTANCIA Nº 16 BILBAO\nOg, 2021/01/14 - 12:30 — LAB\nGaur egungo BOEn argitaratu da urtarrilaren 11ko JUS/12/2021 Agindua, Bilboko 16 zenbakiko Lehen Auzialdiko Epaitegia – 2019ko programazioari dagokiona – martxan jartzeko data xedatzen duena.\nBilboko Lehen Auzialdiko 16 zenbakiko Epaitegia martxoaren 1ean jarriko da martxan.\nBOE-ENTRADA EN FUNCIONAMIENTO INSTANCIA 16 BILBAO.pdf\nRead more about BILBOKO LEHEN AUZIALDIKO 16 ZENBAKIKO EPAITEGIA/JUZGADO DE 1ª INSTANCIA Nº 16 BILBAO\nPRESTAKUNTZA-IKASTARO ONLINE / CURSOS DE FORMACIÓN ONLINE\nAl, 2021/01/11 - 14:14 — LAB\nEpea zabaltzen da IVAPek Euskal Herriko Unibertsitatearekin lankidetzan antolatutako bi prestakuntza-ikastaro online egiteko. Justizia Administrazioko langileek parte hartu ahal izango dute ikastaro horietan, besteak beste:\n• "Emakumeen kontrako indarkeria: oinarrizko ikastaroa", gaztelaniaz.\n(25 ordu, 2021-03-15etik 2021-05-03ra).\nPrestakuntza-ekintza honetan, lehentasuna izango dute Indarkeria-Epaitegi Espezializatuetan eta gai horretan eskumenak dituzten Epaitegi Mistoetan eta Fiskaltzan lan egiten duten langileek.\nFICHA TÉCNICA CURSO ABUSOS SEXUALES A NIÑAS, NIÑOS Y ADOLESCENTES CURSO BASICO.pdf\nFICHA TÉCNICA CURSO VIOLENCIA CONTRA LAS MUJERES CURSO BASICO.pdf\nRead more about PRESTAKUNTZA-IKASTARO ONLINE / CURSOS DE FORMACIÓN ONLINE\nKUDEAKETA-BARNE SUSTAPENA-Izendapenak eta destinoak/GESTION PROMOCIÓN INTERNA-nombramientos y destinos\nOr, 2021/01/08 - 13:25 — LAB\nPROZESU- ETA ADMINISTRAZIO-KUDEAKETA, BARNE-SUSTAPENA OEP 2017-2018.-\n2021/01/08ko BOEn argitaratuak:\nJUS/1310/2020 Agindua, abenduaren 22koa, martxoaren 21eko JUS/403/2019 Aginduaren bidez deitutako hautaketa-prozesua gainditu zuten izangaiak Kudeaketa Prozesal eta Administratiboko Kidegoko (barne-sustapenaren bidezko sarbidea) funtzionario izendatzen dituena.\nBOE-A-2021-265 ADJUDICACIÓN DESTINOS PAIS VASCO.pdf\nBARNE SUSTAPENEKO KUDEAKETA-Lanpostuaz jabetzeko epeak.pdf\nGESTION PROMOCIÓN INTERNA - plazos toma de posesión.pdf\nRead more about KUDEAKETA-BARNE SUSTAPENA-Izendapenak eta destinoak/GESTION PROMOCIÓN INTERNA-nombramientos y destinos\nMUGEJU:COVID-19ren aurkako txertaketa-kanpainari buruzko oharra/MUGEJU:Nota sobre la campaña de vacunación frente al COVID-1\nOr, 2021/01/08 - 12:15 — LAB\nMUGEJUren webgunean argitaratu da COVID-19ren aurkako txertaketa-kanpainari buruzko oharra.\nPublicada en la web de MUGEJU nota sobre la Campaña de Vacunación frente al Covid-19.\nRead more about MUGEJU:COVID-19ren aurkako txertaketa-kanpainari buruzko oharra/MUGEJU:Nota sobre la campaña de vacunación frente al COVID-1\nRELACIÓN DEFINITIVA ADMITIDOS EXCLUIDOS BOLSA DE TRABAJO\nAr, 2020/12/22 - 09:02 — LAB\nRELACIÓN DEFINITIVA DE ADMITIDOS Y EXCLUIDOS EN LA BOLSA DE TRABAJO / LAN-POLTSAN ONARTUTAKOEN ETA BAZTERTUTAKOEN BEHIN BETIKO ZERRENDA\nRead more about RELACIÓN DEFINITIVA ADMITIDOS EXCLUIDOS BOLSA DE TRABAJO\nLAN-POLTSEN ARAUDI BERRIA-LABek EGINDAKO LABURPENA/NUEVA NORMATIVA BOLSAS DE TRABAJO-RESUMEN LAB\nAl, 2020/12/14 - 11:07 — LAB\nARGITARATU DA EHAAn LAN-POLTSAren ARAUTEGI BERRIA:\nbolsa de trabajo normativa 14-12.pdf\nlan poltsa- arautegia 2020-12-14.pdf\nRESUMEN DE LA NUEVA NORMATIVA DE BOLSAS DE TRABAJO.pdf\nLAN-POLTSEN ARAUDI BERRIAREN LABURPENA_.pdf\nRead more about LAN-POLTSEN ARAUDI BERRIA-LABek EGINDAKO LABURPENA/NUEVA NORMATIVA BOLSAS DE TRABAJO-RESUMEN LAB\nEUSKARA-DEIALDI OSAGARRIA 2020-21/EUSKARA CONVOCATORIA COMPLEMENTARIA 2020-21\nAl, 2020/12/14 - 10:56 — LAB\nEUSKARA-DEIALDI OSAGARRIA 2020-21: Onartutako eta baztertutako behin-behineko zerrenden ebazpena argitaratu da.\nEUSKARA-CONVOCATORIA COMPLEMENTARIA 2020-21: Publicada resolución provisional de admitidos y excluidos.\nEUSKARA_ 2020-21 CONVOCATORIA COMPLEMENTARIA_ Resolución provisional de admitidos_as y excluidos_as.pdf\nRead more about EUSKARA-DEIALDI OSAGARRIA 2020-21/EUSKARA CONVOCATORIA COMPLEMENTARIA 2020-21\nOg, 2020/12/03 - 09:40 — LAB\nZERBITZU-EGINKIZUNAK ESLEIPENAK: 2020-11-12 eta 2020-11-23\nADJUDICACIONES COMISIONES DE SERVICIO: 12-11-2020 Y 23-11-2020\nresolucion adjudicacion comisiones de servicio- convocatoria 12.11.pdf\nzerbitzu eginkizunak esleipenak.pdf\nzerbitzu eginkizunak esleipenak 2020-23.pdf


2020 IRA. 01\nAkordioa EAJ/PNV-PSE 20200901\npdf 90.69 KB\n2020 ABU. 27\nEAJ-PNV eta PSE-EEren arteko akordioa\npdf 75.65 KB\n2020 EKA. 25\npdf 413.09 KB\npdf 601.74 KB\nGaztediaren aldeko akordioa\nEnpleguaren eta suspertze ekonomikoaren aldeko akordioa\npdf 323.69 KB\nOsasunaren aldeko akordioa - 30 Ekintza osasunaren alde\npdf 297.6 KB


09 Aza 2020\nEusko Label Ligako eta Euskotren Ligako klub gehienek entrenduak hasi dituzte jada 2021 denboraldiari begira\nHilabete eta erdi baino ez da igaro Portugaleteko uretan traineru denboraldia amaitutzat eman genuenetik, eta arraunlariak arraun kanpaina berri bat prestatzen hasi dira jada, lehen entrenduetarako bilduta. Taldeetako aurpegi berri eta berritasun batzuk izango dira denboraldi-aurre berri honen puntu bereizgarriak, baina aldatuko ez dena lanera itzultzen diren kirolarien ahalegina eta dedikazioa izango da.\nOraindik denbora asko falta da txapelketa hasteko, baina prestaketa martxan da talde bakoitza ahalik eta modurik onenean iritsi dadin Eusko Label Ligara eta Euskotren Ligara. Hemendik aurrera, entrendu-egun asko geratzen dira traineruan, eta gimnasio-saio ugari, neguko jaitsierekin batera, talde bakoitzaren denboraldi-aurrearen bilakaera markatuko dutenak.


Jeloskortasuna haurtzaroan (1) by sanbarleioa - issuu\nJELOSKORTASUNA HAURTZAROAN Jeloskortasuna, maite dugunaren arreta edo maitasuna galtzeko beldurra dugunean ematen da. Zehatzago esanda, beldur hori, maite dugun horrek beste bat nahiago duenaren ustetik eratortzen da (ustez izandako hori, galdu izanaren ustea). Inbidiazko jeloskortasuna ere existitzen da: â€œBeste pertsona horrek duelako, norberak ez duenaren ustea izatea eta lortu nahi izateaâ€œ Haurtzaroan, jeloskortasuna, ordu arte ez bezalako jokabideak agertuaz identifikatu daiteke: bihurrikeria, txikiagoak diren umeen jarrerak izandaâ€Ś Adierazteko modua edozein izanik, denboraren poderioz desagertuz doan sentimendua da jeloskortasuna. Bereziki, umeek gurasoen maitasuna lortzeko lehiatu behar ez dutela ulertzen dutenean. Garrantzitsua da jakitea, jeloskortasuna, ohikoa izaten dela eta beharrezkoa garapen ebolutibo honetan heldutasuna lortzeko\nOhikoa izan arren, jeloskortasunak, familia batzuetan egoera gatazkatsuak edo deserosoak sortzen ditu. Horrelako kasuetan, badira estrategia batzuk baliagarriak izan daitezkeenak egoera bera prebenitu edo bideratzeko: jokabide jeloskorraren aurrean, helduen jarrera aldatzea litzateke. Hala ere, hasierako neurri gisa, eta umearen ezinegona behar adina ez luzatzeko, egokiena sentitzen duen horri buruz hitz egitea da. Umeek beraien gurasoekin sentitzen dutenaz hitz egiten dutenean, gertatzen ari denaz kontziente direla eta gurasoak lagungarri izan daitezkeenaren konfiantza dutenaren adierazle da.\nNeba-arreben arteko lehiakortasuna zerbait naturala eta saihestezina da, baina, batez ere familia guztietan ematen den zerbait litzateke (muga batzuk gainditu gabe). Gatazkak, maitasunetik gorrotoraino doazen sentimendu guztien bizipenen ondorioz ematen dira. Sentimendu hauek, besarkada, haginkada, musu, bultzada, laztan edo irainen bidez adierazi ohi dira. Gogoratu behar dugu, neba edo arreba bat izateak, bidaide bat izatea suposatzen duela: jolasteko laguna, imitazio eredu, gatazka iturri, lotura afektiboa edota esanguratsuak izango diren esperientzia anitzen bidelagun. Jeloskortasun jarrerak, familia edo norbanakoak bezain anitzak izan daitezke. Jarrian, ohikoenak azpimarratzen dira:\n1. Lehia irekia: hitzez adierazia: "ez dut neba-arrebatxoa maite", "hemendik eraman dezazula nahi dut", etab.\n2. Neba-arrebarekiko ekintza oldarkorrak azalduz: hitzetatik ekintzetara pasatzen denean: umeak jostailuak kentzen dizkio neba-arrebari, sudurra estaltzen dio, etab.\n3. Gurasoekiko etsaitasuna adieraziz: gogaitzen dituzten jarrerak azalduz: esanak ez beteaz, eskatzen zaionari sistematikoki uko eginez, jateari utziz, oka eginez, janzteari ukatuz, etab. 4. Bere buruarekiko oldarkortasuna azalduz: "nirekin haserretuko zara"â€Ś\n5. Bera baino txikiagoak diren umeen berezko portaerak agertuaz: txikiagoa balitz bezala hitz egiten du: gauetan ez dio txizari eusten; gurasoekin batera lo egiteko eskatzen du (ordu arte ez bezala), aita edota amaren beharra exijitzen du lo egiteko; txupetea eskatzen hasten da; bakarrik jateari uzten dio; aspaldi lortutako autonomia galtzen doa, edota beldurra edo haserrealdiak agertzen dira. Finean, lortutako autonomian atzerapausuak ematen ditu.\nTxikiagoak diren umeen jokabide edo desegokiak diren jokabideen aurrean, jaramonik ez egitea gomendatzen da (ez zaitezte eztabaidetan sartu, lasaitu eta pazientzia izan). Adibidez: ume txiki baten moduan hitz egiten hasten bada, bere adineko umeek bezala hitz egin arte jaramonik egingo ez diozuela esan adierazi diezaiokezue (bere adina aipatuz); zuekin lo egin nahi baldin badu edo ez badu bakarrik jantzi nahi, lasaitasunez, ordu arteko errutinak eta estrategiak mantendu (Adibidez, lo egiterakoan: ipuina irakurri, musu bat eman eta bihar arte. Haserrealdietan: “lasaitu arte ez dizut jaramonik egingo” adieraziz, edota mota honetako mezuak errepikatuz: “badakizu txamarra bakarrik janzten, beraz jar ezazu ogitartekoa prestatzen dudan bitartean…” Guzti hori haserretu gabe eta naturaltasunez adierazita.\nEra berean, garrantzitsua da …:\n• Seme-alabei, behar dutenean, laguntza eskaini, ulertzen ahalegindu eta babesa ematea. Ez utzi zuen babesa eskaintzeari bestea edo besteak jeloskor daudelako. • Seme-alaben jokabideak kudeatu, betiere beraien emozioak adierazten utziz (edozein dela: poza, haserrea, amorrua, irrika …). Beraien sentimenduak ulertu eta izena jarri (Bereziki, jokabide aldaketa eragiten dioten sentimenduei: “badakit haserre zaudela, baina…”, ”triste zaude aitari agur esan behar esan diozulako, baina lasai, laster ikusi duzu berriz, bitartean joan gaitezke…”). Beraien jokabideen ondorioak ikustarazi eta jokabide “desegokiei” alternatibak (jokabide egokiak) eman.\n• DENBORA ESKAINI. Seme edo alabarentzako soilik izango den denbora (atsegina izaten da familiaren parte sentitzea; norbanako bakoitzak momenturen batean edo beste protagonismo pixka bat izatea)\n• Berarekin JARDUERAK EGIN. Bere adina eta gaitasunak kontutan hartuta (igerilekura joan, bere adinera egokitutako ipuinak irakurri, gustuko duen horretara jolastu, abestiak abestu…). • ERREFORTZU POSITIBOAREN BIDEZ, BALORATU (goraipatu, laudatu, besarkatu, musukatu, laztandu...). Esfortzua, ikaskuntza berriak edota, edozein lorpen baloratu, txikia bada ere. Poza, satisfazioa sentituko du lehen egiten ez zekiena egiten dakiela konturatzean edo zenbait aspektutan hobetu duela ikusita. Berak sentitzen duen barne sentimendu atsegin hori eta helduaren kanpoko berrespen eta konfiantza, aurrerapausoen motor bilakatuko da. Aurkezten zaizkion oztopoak edo zailtasunak gainditzeko sostengu izango da. • JOLASAREN BIDEZ, BERE GAITASUNAK TREBATU. Etxean nahiz kalean. • Aurrerago, bere neba-arrebarekin jolastera animatu: garrantzitsua da modu naturalean elkarrekin jolastea (abestiak abestu, dantzatu, dantzak prestatu, ikasgelan ikasitakoa partekatu…). • UMEAREN AUTONOMIA PERTSONALA SUSTATU. Seme-alaben bidelagun izan behar dugu, eredu izan behar gara. Zailtasun txikiak behar dituzte hazi eta autonomo izateko. Soilik haurtzaroko abantailak indartzea, erantzukizun txikiegia izan daiteke eta beraz bere eguneroko ikaskuntza pobretu daiteke. Jarrera babesleegiak saihestu behar ditugu (“beraien ordez hitz egin”, “beraien jostailuak batu”, “zapatak kendu eta zapatilak jantzi”, etab.). • HARREMAN SOZIALAK SUSTATU, beste ume batzuekin harremantzeko egoerak edo tokiak erraztu edota bilatu. • Azkenik, aldaketei egokitzeko, ohitzeko denbora eman. Pazientzia izan behar duzue beraien jokabide eta emozioak modu egokienean bideratzeko: EZ hitzari erabilera egokia eman, eta egin ez dezakeenaren aurrean egin dezakeena adierazi.\nHorrez gain, ondorengo elementuak kontutan izan ditzakezue:\nLAGUNGARRIAK DIREN JARRERAK\nJeloskor sentitzea naturala den zerbait bezala hautematea\nSeme edo alabaren jarrera jeloskorra dramatizatu\nMaitasuna eman eta seme-alabekin familiako proiektu, ilusio eta balioak partekatu, familiaren partaide aktibo sentiaraziz\nUme batetiko lehentasuna adierazi edo pribilegioak eskaini\nGauzak, mesedez eskatzen, eskerrak ematen eta barkamena eskatzen irakatsi\nHaserretu, errieta edo zarata egin edota maiztasunez iraindu\nMaite dituzuela adierazi Neba-arreben arteko jolasa sustatu, baita guraso eta seme-alabena ere\nâ€œHorrela portatzen bazara aitak/ amak ez zaituzte maitekoâ€? esaldia Jarrera desegokien aurrean barre egitea\nArreta eskaini eta maitasun keinuak egin maitatuak direla hautemateko\nGurasoak, seme edo alaba nagusiarekiko maitasuna ezkutatzea\nFamilian ezarritakoa arauak errespetarazi. Familia dinamikan arauak ezarri. Araua hausten duenak ondorioak izango dituela adierazi\nAurrerago eman daitezkeen nebaarraben arteko liskarretan berehala eskuartzea Ondo portatuko denaren hitza emanaraztea\nSentitzen dutena askatasunez adieraztera animatu, beraien tristura eta poza konpartitu ahal izateko\nNeba edo arreba txikiarekin keinu maitekorra agertzean, gehiegizko adeitasuna eskaintzea\nTxikiak gineneko istorioak kontatu: neba-arrebekin bizitakoak\nSeme-alaben arteko konparazioak\nNagusiena izatearen abantailak zerrendatu Txikiagoak diren umeen jokabideen aurrean tolerante agertu\nGehiegizko arreta eta ardura Seme edo alabaren zailtasunak bera aurrean dela, beste batzuei kontatzea\nFamilian gaia lantzeko eta dibertitzeko pelikula: “El Bebé Jefazo” (TheBossBaby)\nKontatzeko istorioa:http://www.clubpequeslectores.com/2015/03/21libros-infantiles-celos-rivalidad-hermanos.html Informazio gehiago: Juan Manuel Ortigosa Quiles (2002): “Mi hijo tiene celos”. Ediciones Pirámide Erreferentziak eta bibliografia\nETXADI. 0-18 urte bitarteko seme-alabak dituzten familientzako doako Orientazio Zerbitzua. Egin zure kontsulta telefonoz (944051549. Ostegunero: 11:30etatik 13:00etara eta 16:00etatik 17:30etara) edo Leioako Udaleko webguneko inprimakia betez PSIKOLAGUN http://www.leioa.eu/\nJeloskortasuna haurtzaroan (1)


Parlamentuko Lehendakaria Euskaltzaindiaren Mendeurreneko Ohorezko Patronatuaren eraketan izan da | Parlamento de Navarra\nParlamentuko Lehendakaria Euskaltzaindiaren Mendeurreneko Ohorezko Patronatuaren eraketan izan da\nNoiz argitaratua Ostirala, 2018.eko Uztaila 20\nHogeita bat erakundek parte hartu dute gaur patronatuaren eraketan, Bizkaiko Foru Aldundiaren Bilboko egoitzan ospatu den ekitaldian. Tartean, Nafarroako Parlamentua.\nAinhoa Aznárez Igarzak Euskaltzaindiak 100 urte hauetan zehar burututako lana goretsi du, "horri esker euskarak bizirik jarraitzen baitu eta gizartearentzat erabilgarria baita sinesmenak, lurraldeak eta ideologiak alde batera utziz. Euskaltzaindiaren lanak erakundeon laguntza eta babesa merezi du".\nAinhoa Aznarez Igarzak, Nafarroako Parlamentuko Lehendakariak, Euskaltzaindiaren Mendeurreneko Ohorezko Patronatuaren eraketan parte hartu du gaur, bertako ohorezko kide gisa. Bizkaiko Foru Aldundiaren Bilboko egoitzan ospatu da ekitaldia, eta hogeita bat erakunde izan dira bertan, euskararen lurralde desberdinetako garrantzitsuenak, hain zuzen.\nEkitaldian hitza hartu dute Iñigo Urkulluk, Eusko Jaurlaritzako Lehendakariak; Ana Ollok, Nafarroako Gobernuko Herritarrekiko eta Erakundeekiko Harremanetarako kontseilariak; Beñat Arrabitek, Euskararen Elkargoko lehendakariordeak; Unai Rementeria Bizkaiko ahaldun nagusiak; Ramiro Gonzalez Arabako ahaldun nagusiak; eta Andres Urrutia euskaltzainburuak.\n“Gaur berresten dugula duela ehun urte lau Foru Aldundiek euskal gizarte zibilaren izenean eman ziguten zeregina, eta harago eramaten dugu konpromisoa, ordurik hona Euskal Herrian izan diren errealitate berriei aitortza eginez eta euskal gizarteko eragileei gure elkarlana eskainiz, euskara eta euskal kulturaren mesedetan”, adierazi du gaur Andres Urrutia euskaltzainburuak.\nNafarroako Parlamentuko Lehendakariak, Ainhoa Aznarez Igarzak, 100 urte hauetan zehar burututako lan goresgarriagatik esker ona adierazi dio Euskaltzaindiari. “Hizkuntza bateratzeak etorkizuna bermatu dio euskarari, eta lan bikain horren zati handi bat Euskaltzaindiari zor diogu, lurralde desberdinetako ideia eta izaera desberdinak gainditzen jakin baitu eta gure hizkuntza erakundetzeko gaitasuna izan duelako. Bere sorreraz geroztik 100 urte igaro diren honetan, euskararen biziraupena izan da emaitza, gizartearentzat eraginkorra izan da bere jarduna eta lana, sinesmen, ideologia eta lurraldeak alde batera utziz”. Aurtengo maiatzaren 14an, Foru Legebiltzarrak Euskaltzaindiarekin hitzarmena berretsi zuenean aipatu bezala, Aznarezek berretsi du “Euskaltzaindiaren lanak erakundeon laguntza eta babesa merezi duela. Herritar guztiok dauzkagun hizkuntzagatiko diskriminazio eza bezalako oinarrizko eskubideak defendatzea da gure zeregina”.\nZentzu honetan, lehendakariak adierazi du Nafarroako Parlamentuak “hizkuntza gutxituen erabiltzaileen eskubideen babesarekiko konpromiso irmoa duela –zehazki, euskaldunen eskubideekin. Mendeetan zehar gure arbasoek gizarte desberdinak garatzeko erabili duten hizkuntza izan da euskara, eta gorabehera historiko desberdinak direla eta diskriminatua izan da, aspaldi konpondu nahi dugu egoera hau”, adierazi du.\nLehendakariak ere aipatu nahi izan du erakundearen sorreratik 100 urte pasa direla eta orain arte zazpi gizon izan direla buru, “hausnarketa hau zabaldu beharko litzateke hurrengo lehendakaria emakumea izan dadin”, azpimarratu du.\nEhun urteko historia\nEuskaltzaindia sortzeko prozesua 1918ko urtarrilean abiatu zen, zehatz-mehatz urtarrilaren 12an, Ramon de la Sotaren taldeko Koxme Elgezabal eta Felix Landaburu Bizkaiko Aldundiaren ahaldun abertzaleek Euskararen Akademia -izen hor jarri zioten hastapenetan- bat sortzeko proposamena aurkeztu zutenean, Aldundiaren Osoko bilkuran eztabaidatua izan zedin; proposamena euskaraz aurkeztu zuten eta bertan argi azaltzen zuten euskararen etorkizunerako behar-beharrezkoa zela erakunde bat sortzea. Gaurko ekitaldian gertaera hura gogorarazi dute.\nEuskaltzaindiak bere mendeurrenaren ospakizunak 2018ko urrian hasi eta 2019ko urrira arte iraungo du, eta aurreikusitako ekitaldi instituzionalen artean bi izanen dira azpimarragarrienak: gaurkoa alde batetik, Bizkaiko Foru Aldundiaren egoitzan; eta bestetik, 2019ko urrirako aurreikusten den gaurkoaren antzeko ekitaldi bat, Mendeurrenaren ospakizuna itxiko duena eta Gipuzkoako Foru Alduniaren Egoitza Nagusian ospatuko dena.\nOhorezko Patronatua osatzen duten erakundeen zerrenda:\nEuskadiko Udalen Elkartea (Eudel)\nNafarroako Udal Kontzejuen Federazioa (NUKF)\nBaionako Herriko Etxea.\nDonibane Garaziko Herriko Etxea.\nMauleko Herriko Etxea.\nGaliziako Errege Akademia.\nIkerketa Katalanen Institutua (Institut d'Estudis Catalans).\nla presidenta del parlamento de Navarra y a su izquierda la presidenta del parlamento de Euskadi\nLa presidenta del Parlamento con la consejera de Relaciones Ciudadanas del Gobierno de Navarra, Ana Ollo\nla presidenta del parlamento de Navarra y a su izquierda la presidenta del parlamento de Euskadi, durante el acto de constitución del Patronato.\nLa presidenta del Parlamento con la consejera de Relaciones Ciudadanas del Gobierno de Navarra, Ana Ollo, en un momento de la celebración.


Euskararen eguna, Nafarroarena - Diario de Noticias de Navarra\niñaki idigoras igartua 03.12.2020 | 01:52\nIkusi al dituzu Eroskiren esne kaxak? Bi modelo behintzat baditu: CAV-erako bata, honen mapa, Trebiñuko zulo eta guzti, eta Euskadi hitzarekin. CFN-rako bestea, bere mapa eta NAVARRArekin. Ez dut uste esne txarrarekin egindako bereizketa denik, baina ez digu euskaldunoi onik egiten.\nNavarra vs Euskadi. Horixe da espainol separatistek nola ikusi nahi gaituzten: banatuta, eta batez ere, aurrez aurre. Identitate bereiziak bagenitu bezala: Foruak eta bandera nafarra lehenak, euskara eta Ikurrina bigarrenak. Menpeko administrazio vasco zein navarro-ek indartu egiten dute nozio hori, nazioa ahulduz: lehenak euskal hitza bereganatuta, bigarrenak navarro. Euskaldun izatea eta Nafar izatea antagonikoak bailira.\nMemoria egitea beharrezko dugu euskaldun nafarrok zatiketa honetara nola iritsi garen ulertzeko. Gogora ekarri dezagun: Vasconiarekin izendatu zuten erromatarrek egungo Euskal Herriko lurralde osoa, eta gehiago. Erromatar inperioa erori eta beste batzuk indartu ziren. Hauen erasoetatik defenda-tzeko baliatu genuen erromatarrekin ikasitako gerraren artea. Defentsa hobeto antolatzeko, Iruñeako Erresuma sortu genuen 824an. Geroago Nafarroako Erresuma bilakatu zen, egungo Euskal Herriko lurralde osoa, eta gehiago, bere baitan hartuz. Aztarna ezin argigarriagoak jaso ditu Iñaki Sagredok bere Navarra. Castillos que defendieron el Reino bilduma oparoan, lurrazaleko zein artxibategiko lanak uztartuz. Nafarroa beraz, euskaldunok geure burua, kultura, defendatzeko sortutako estatua da (sic).\nEtapa desberdinetan, konkistatu eta zatikatu egin gaituzte, espainolek lehenik eta frantsesek gero: 1200, 1512 eta 1620 dira mugarririk esanguratsuenak. Harrezkero inperio horien kolonia gara: CAV, CFN eta CAPB. Lurraldea konkistatu ziguten lehenik, militarki. Instituzio nazionalak okupatu jarraian, boterekeriz. Eta gure buruak nahastu harrezkero, administrazioetatik eta mediatikoki. Bat ez garela sinisten hasiak gara, iada egin ez badugu: vascos, navarros eta basques. Inperio ziren estatu demokratiko horien komunitate edo elkargoetan integratuak. Gure artean bereiztuak, beraien baitan integratuak. Naturalki*, ikusi dugun bezala.\nBurua nahasturik daukagula adierazten dute, ez bakarrik Eroskiren esne kaxek; baita gure hizketan egiteko erak berak ere, kanpo erreferen-tziatik ia beti. Gu separatistak garela esatea, adibidez, euskaldunon berriz batzea helburu dukegunean. Edo beraiek unionistak direla esatea, gu zatikatu gaituztenean. Beren ikuspuntutik guk egindako pentsamolde eta esamoldeak dira. Beren moldean eginak, gure kalterako: ez dugu errealitatea geure ikuspuntutik interpretatzen. Inor gara.\nMenpean hartuta gaituenak ikusi nahi gaituen bezala ikusten dugu gure burua, horren kontzientziarik izan gabe. Gogoz kontra baina kontzienteki egingo zuten men arbasoek konkista garaian, sorgin ehizatan berriro ez erortzeko, bizirauteko, Asiskoren Sugarren Mende irakurrita ulertuko duzun moduan. Orain eta hemen ehizak jarraitu egiten badu ere, nago gehiengoak, beldurragatik baino, kon-tzientzia ezagatik egiten dugula men, inertziaz, otzantasun ikasiaz. Inoren moldera moldatuta.\nAbenduak 3a dugu egun esanguratsua, gure euskal/nafar zatiketa gaindi-tzeko sinbolo aproposa: euskararen eguna, Nafarroarena. Nortasunari, kulturari eutsi nahi badiogu, instituzio nazionalak berreskuratu behar ditugula iradokitzen diguna.


julio | 2014 | EUSKO ALKARTASUNA PORTUGALETE | Página 2\nINFORME DISPERTSIOA PORTUGALETEN TXOSTENA!\nEl pasado 27 de Junio, en un pequeño acto que realizamos dentro de la movilización del último viernes, presentamos un informe sobre las consecuencias que la dispersión genera en Portugalete. En estas fotos podeis ver su aspecto. El objetivo es … Sigue leyendo →


Venezuela: Batzar Konstituziogilerako hautagai bat hil dute | Berriak Mundua | EiTB\nVenezuela: Batzar Konstituziogilerako hautagai bat hil dute\nHainbat tiro emanda hil omen dute Jose Rivas. Carabobon, berriz, 16 urteko mutil bat hil da, oposizioak deitutako manifestazio batean parte hartzen ari zela.\nVenezuelako manifestazio bateko artxiboko irudi bat. Argazkia: EFE\nMadurok esan du uztailaren 30ean 'gerra ala bakea' hautatu beharko dutela\nTalde chavistak indarrez sartu dira Venezuelako Parlamentuan\n25 urteko gazte bat hil da Venezuelan, protesta batean\nVenezuelan uztailaren 30ean egingo duten Batzar Konstituziogilerako hautagaietako bat hil dute, antza denez, tiroz. Jose Rivas zuen izena, eta Iparraldeko Maracay hirian mitin bat ematen ari zela hil dute.\nEl Nacional egunkariak zabaldutako informazioaren arabera, ikus-entzuleen artean zegoen pertsona batek tiro egin dio.\nJose Rivas sektore motorizatuko hautagai izan nahi zuen, eta Jose Leonardo Garcia Motorizatuen Fronteko presidentea zen.\nNicolas Maduro Venezuelako presidenteak Batzar Konstituziogilea deitu du, herrialdera bakea eramateko modu bakarra delako, haren esanetan. Venezuelako oposizioko koalizio nagusi den Batasun Demokratikorako Mahaiak (MUD) erreferenduma deitu du uztailaren 16rako, Konstituzio berri bat egiteko beharraz galdetzeko.\nBestalde, 16 urteko mutil bat hil da Carabobon, herrialdearen hego-ekialdean, oposizioak deitutako manifestazio batean parte hartzen ari zela. Oposizioaren arabera, Poliziak hil du, tiroz. Halaber, Guardia Nazionaleko zazpi kide zauritu dira Caracasen izandako leherketa batean.\nDuela hiru hilabete protestak hasi zirenetik, 92 pertsona hil dira Venezuelan.


Zer izan zen GAL? - B-EGIAZ\nGrupos Antiterroristas de Liberación (GAL) talde terrorista bat izan zen, segurtasun indarretako kideek eta soldatapeko mertzenarioek osatua, ustez ETA edo haren ingurukoen aurka estatu krimenak egin zituztenak. 1983tik 1987ra GALek aktibo egon zen; epe horretan 27 hilketa egin zituzten, desagertze behartuak barne. Ondorengo prozesu judizial batean, frogatuta geratu zen bere jarduerak Felipe Gonzalezen (PSOE) lehen gobernuaren Espainiako Barne Ministerioaren funtsekin finantzatu zirela.\nGALek estatu “demokratiko” baten estoldetatik sortu ziren ETA erailketei erantzuteko. Teoriaren arabera, ETA hiltzen zen bakoitzean, GALek terrorea piztuko zuen euskal errefuxiatuekin zerikusia zuen norbait erailez Frantziako hegoaldean (Euskal Herriko iparraldean). Eta Estatu espainiarrean bakarrik aritzen bazen, haiek soilik Estatu frantsesean jardungo zuten, Pirinio Atlantikoetako departamenduan; bertan, gobernu espainiarrak “santutegi” etarra deiturikoa kokatzen zuen.\nFelipe Gonzalez y François Mitterrand\nHorrez gain, GALek presioa egin nahi zuen Frantziako gobernua Espainiarekin elkarlanean has zedin eta asilo politikorako lizentziarik ez emateko. Izan ere, Frantziako administrazioak uste zuen euskal errefuxiatu horietako asko ez zirela terroristak, baizik eta Estatu espainiarrean beren ideiengatik persekuzioa jasaten zutela. GALen bultzatzaileek, ordea, uste zuten errefuxiatu guztiak terroristak zirelasalbuespenik gabe, eta, atentatuekin Frantziako eskualde baten lasaitasuna astoratzen bazuten, azkenean haien gobernuak amore emango zuela eta deportazioak eta estradizioak baimentzen hasiko zela.\nEta horixe gertatu zen azkenean. François Mitterrand sozialistak gehiengo kontserbadore parlamentarioarekin gobernatzera behartu izan zenean, Jacques Chiracek eta bere Barne arduradunak, Charles Pasquak eta Robert Pandreauk, jakinda GALen kontrola nork zuen, akordio estrategiko bat eskaini zieten Felipe Gonzalezi eta Jose Barrionuevo Espainiako Barne ministroari: “Zuek GAL lurperatzen duzue eta guk eskatzen diguzuen etakide guztiei ematen dizuegu“. GALak hilabete batzuk geroago desagertu ziren, 1987an.\nBotereen banaketaren garrantzia\nDemokrazia bat botere banaketa eta legea errespetatuz eraikitzen da. GALen bitartez, Felipe Gonzalezen gobernupean pertsona batzuek bi arau horiek hautsi zituztela uste dugu, eta, aldi berean, polizia, fiskal, epaile eta borrero bihurtu ziren; aldiz, inongo zalantzarik gabe, baieztatzen dugu, gutxienez estatu krimenak toleratu zituztela. Eta hori terrorismoa ere bada.\n“Berria” egunkariaren esteka honetan GALi buruzko informazio oso osoa ere baduzu.


LKS KREANek Oñatiko (Gipuzkoa) Zubikoa kiroldegiaren eraberritze eta handitze lanak zuzenduko ditu\nLKS KREANek Oñatiko Zubikoa kiroldegiaren eraberritze eta handitze proiektua eta obra zuzendaritza egingo ditu. Proposamenak esleipen-prozesuaren gehienezko puntuazioa lortu du Udalak egindako lizitazio publikoan. Proiektua 2018an egingo da eta obrak 2019 eta 2020 artean egingo dira.\nFHORMAK, eskultura multzoa Garaiako LKSren eraikinerako\nBertako agintarien aurrean, Maria Ubarretxena alkatea buru, Fhormak eskultura multzoa inauguratu da, Arrasateko Garaia Berrikuntza Gunean kokatuta dagoen eta hainbat enpresen egoitza den LKS-ko eraikinaren sarreran egindako eskultura. Eraikin honek 10 urte bete ditu aurten.\nOsteguna 5 Min: 6\nOstirala 6 Min: 5


Ordizia Rugby Elkartea » Datuen babeserako politika\nORDIZIA RUGBY ELKARTEA-ren web orrialde honetan, gure erabiltzaileek emandako datu pertsonalen erabateko babesa ziurtatzen dugu.\nZure datuak ez dira zure onarpenik gabe bitartekoei emango. ORDIZIA RUGBY ELKARTEA-ak zure datuen konfidentzialitatea beti errespetatuko du Abenduaren 13ko Datu Pertsonalak Babesteko 15/1999 Lege Organikoaren arabera.\nEdozein momentutan gauzatu ditzazkezu zure baimenaren Sarrera, Zuzenketa, Baliogabetze eta Kontrakotasun eskubideak atzeraeraginezko efekturik gabe eta Datu Pertsonalak Babesteko 15/1999 Lege Organikoak zehaztutako baldintzen arabera, legeak ezarritako prozedimentua kontutan hartuz . Eskubide hauek info@ordiziarugby.eus helbidera zuzenduz gauzatu daitezke.


7/20 Irizpena, zeinaren bidez hirugarren aldiz aldatzen baita Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzko ekainaren 23ko 109/2015 Dekretu ...\nIRIZPENA 7/20, Zeinaren bidez hirugarren aldiz aldatzen baita Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzko ekainaren 23ko 109/2015 Dekretu Proiektuari buruzkoa\nIrizpena 7/20 Copyright © 2020 by CESEGAB.\n2020ko abenduaren 4an Euskadiko Gizarte eta Ekonomia Arazoetarako Batzordeak Ekonomiaren Garapen, Jasangarritasun eta Ingurumen Sailaren idazkia jaso zuen. Horren bidez hirugarren aldiz aldatzen den Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzko ekainaren 23ko 109/2015 Dekretu Proiektuaren inguruko txostena eskatzen zen, maiatzaren 17ko 8/2012 Legeak, Euskadiko Ekonomia eta Gizarte Arazoetarako Batzordeari buruzkoak, 3.1.b) artikuluan xedatutakoaren arabera.\nAldaketak ekainaren 23ko 109/2015 Dekretuaren hainbat alderdi berraztertzea du helburu. Jarraipen-prozesuak abian jarri dira, berariazko baldintzak eta aginte-koadroetako helburuak lortzeko dekretuak xedatzen duen erreferentziazko denbora (2020) gainditzear dago eta 2019. urteko abenduan Euskadi 2030 Zientzia, Teknologia eta Berrikuntza Plana onetsi zen. Hala, horien guztien ondorioz ezinbestekoa da aipatutako dekretua ikuskatzea.\nBerehala agiriaren kopia Batzordearen Osoko Bilkurako kide guztiei bidali zitzaien, proposamenak eta iritziak igorri eta guztiak lan batzordeari helarazteko, Euskadiko Ekonomia eta Gizarte Arazoetarako Batzordearen funtzionamenduari buruzko araudiak xedatutakoari jarraiki. Ekonomia Garapeneko Batzordea 2020ko abenduaren 17an bildu ostean, hartutako erabakietatik abiatuta, irizpen-proiektu hau egin da Batzordearen Osoko Bilkurak abenduaren 23an lan dezan. Bertan aho batez onartu da.\nDekretuak azalpen zati bat, bederatzi idatz-zatiz osatutako artikulu bakarra, xedapen indargabetzailea eta azken xedapen bat ditu.\nAdierazitakoarekin bat etorriz, 109/2015 Dekretuak aurrez ikusten duen erreferentziazko denbora gainditzear dago. Era berean, azaldutakoaren arabera, 2019ko abenduan Euskadi 2030 Zientzia, Teknologia eta Berrikuntza Plana onetsi zen.\nHalaber, 2030erako ZTBP onartu ondoren eta zenbait jarraipen-prozesuren bitartez ekainaren 23ko 109/2015 Dekretuaren aplikazioa aztertu ostean, nahitaez dekretuaren hainbat baldintza berraztertu behar dira.\nBerrazterketarekin, batetik, 2030erako ZTBPn xedatutakoaren arabera, eskatutako espezializazioari buruzko alderdiak dagoeneko egiaztatuta dauden eragile batzuei aplikatuko zaie eta, bestetik, ZTBESren kide izan nahi duten erakundeei eskatzen zaizkien egiaztapen-baldintzak egokituko dira.\nArtikulu bakarraren zortzigarren idatz-zatiak III bis eranskina du, teknologia-zentroen, ikerketa kooperatiboko zentroen, enpresen I+Gko unitateen eta eskaintza-eskea bitartekaritza-eragileen berariazko baldintzak eta agite-koadroak jasotzeko.\nBederatzigarren idatz-zatiak 109/2015 Dekretuari lehenengo xedapen iragankorra eransten dio, osasun-krisia kudeatzeko alarma-egoeraren aitorpenak administrazio-epeak eten baitzituen. Beraz, etendako aldia 109/2015 Dekretuak baldintzak betetzeko eta helburuetara iristeko definitzen dituen epeei zenbatu behar zaie.\nAzken xedapena aldaketa indarrean sartzearen ingurukoa da.\nIII.- GOGOETA OROKORRA\nEkainaren 23ko 109/2015 Dekretua (133. zenbakidun EHAA, 2015eko uztailaren 16koa) aurretik hainbatetan aldatu da:\nEkonomia Garapena eta Azpiegitura sailburuaren 2017ko martxoaren 24ko Agindua, zeinaren bidez aldatzen baitira Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzko ekainaren 23ko 109/2015 Dekretuaren I. eta III. eranskinak.\nAzaroaren 21eko 250/2017 Dekretua, zeinaren bidez aldatzen baita Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzko dekretua.\nIrailaren 24ko 147/2019 Dekretua, zeinaren bidez bigarren aldiz aldatzen baita Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzko dekretua.\nOrain kontsultatzen zaigun aldaketak zenbait arrazoi ditu:\n2020. urtean 109/2015 Dekretuan baldintzak betetzeko epea amaitzen da, beraz, denbora-tarte berria finkatu behar da.\nEuskadi 2030 Zientzia, Teknologia eta Berrikuntza Plana onetsi da eta, ondorioz, arauen edukia Plan berrian aurrez ikusten denari egokitu behar zaio.\nAplikazioa aztertu ondoren, 109/2015 Dekretuaren baldintza batzuk berraztertu behar dira.\nDekretuaren proiektu berrian sartutako bestelako aldaketak gorabehera, bidezkoa da III bis eranskin berriaren edukia azpimarratzea. Horretan teknologia-zentroen, ikerketa kooperatiboko zentroen, enpresen I+Gko unitateen eta eskaintza-eskea bitartekaritza-eragileen berariazko baldintzak eta agite-koadroak ageri dira.\nEdukiari erreparatuz, dekretu hau argitaratu baino lehen dagoeneko egiaztatuta daudenentzat 2020 aginte-koadroko helburuak egongo dira indarrean, denbora-tarte aldatuarekin berria argitaratzen ez den bitartean, Espezializazio Lerroen kasuan izan ezik. Horiek eranskin honetako koadroaren arabera arautuko dira.\nBatzordearen iritziz, komenigarria litzateke testu bateratua argi eta garbi adieraztea eta, horretarako, esteka azaltzea, arlo berdinean ugari arautu denez, kasu batzuetan aplikagarria den aurreko arauketarekin batera, arauketa berria baitago eta behin eta berriz baldintzak aldatzeak ziurgabetasun juridikoaz gain, nahastea baitakar.\nTestu bateratuari eutsiz:\n- “Ikerketako Osasun Zentroak” 9 artikuluak ikerketako osasun-zentroen zeregintzat honako hau xedatzen du: “beste toki batzuetara zabal daitekeen gehieneko kalitateko ikerketa egitea eta Euskadiko Osasun Sistemari, gaixoei eta, orokorrean, gizarteari (…) ikerketaren emaitzak itzultzeko ezagutza sortu nahiz aplikatzea (…)” eta bere jardueren artean aipatzen da “I+G+baren emaitzak ustiatzea, bai merkataritzaren arloan, bai Euskadiko Osasun Sisteman ezartzearen bidez” (9.2.b puntua).\nGure ustez, 9.2.b) puntuaren idazkerak “merkataritzaren arloan” esan nahi duenari buruzko zalantzak planteatzen ditu. I+G+baren emaitzen salmenta pribatuaren aukera argi eta garbi utzi behar da. Horregatik, hurrengo idazkera hau proposatzen dugu:\nb) I+G+baren emaitzak ustiatzea eta, horretarako, Euskadiko Osasun Sisteman ezartzea, balizko merkataritza-ustiapena gorabehera.\n- Ez genuen ulertu eta oraindik ez dugu ulertzen zergatik eragile bereziek, unibertsitateetako ikerketa-egiturek eta hedapen-eragileek berariazko baldintzak zehaztu gabe dituzten. Agian, sektore publikoaren barruan egotea izan liteke arrazoia, baina ezin ulertuzkoa da Euskal Sarean egonda, zergatik aurretiaz finkatutako helbururik ez duten bete behar.\n- Zergatik eranskinetan zehazten diren berariazko baldintzak ez dira maila batean homogeneoak? Bere egunean ulergaitza iruditu zitzaigun eta gaur egun iritzi berekoak gara. Ildo horri jarraiki:\nAipatu dugun bezala, eragile bereziek, unibertsitateetako ikerketa-egiturek eta hedapen-eragileek ez dute berariazko baldintza kuantifikaturik.\nBerariazko baldintzak xedatzen dira, baina kuantifikatu gabe daude, oinarrizko eta bikaintasunaren ikerketa-zentroetan (I. eranskina) eta osasun-ikerketako institutuetan (II. eranskina).\nTeknologia-zentroek (gai asko aztertzen dituzten TZa eta sektoreko TZa), ikerketa kooperatiboko zentroek, enpresen I+Gko unitateek eta eskaintza-eskea bitartekaritza-erakundeek (III. eranskina) berariazko baldintzak eta aginte-koadroa dituzte.\nAlabaina, guztietarako berariazko baldintzak kuantifikatuta egon arren, ez da gauza bera gertatzen aginte-koadroak aintzat hartuz gero. Hala, bakarrik gai asko lantzen dituzten teknologia-zentroek eta ikerketa kooperatiboko zentroek dituzte kuantifikatuta 2020rako helburuak.\nBaldintzei dagokienez, interesgarria litzateke finantzazio-mugak (publikoa eta pribatua) eta beren aldaketak funtsatzeko oinarriak azaltzea. Adibidez, III. eranskineko 1.1.1 koadroak xedatutakoaren arabera, gehienez finantzaketa publiko ez-lehiakorrak I+Garen ustiapen diru-sarreren % 30 izan behar du eta finantzaketa pribatuan gutxienez % 35. Ehuneko horien oinarriak zehazteko arrazoiak ezezagunak izateaz gain, zalantzan jarri behar da finantzaketa publikoaren guztizkoa (lehiakorra edo ez) % 65era irits daitekeen.\nIII bis eranskina: III. eranskinerako adierazi dugunari hurrengo hau erantsi behar zaio:\nEskaeraren unean bete behar diren berariazko baldintzen artean sartzen da zentroko zuzendaritza nagusia duen pertsonak doktorearen titulua izatea.\nEz dugu eskakizun horren zergatia ulertzen. Beharrezkotzat jotzen dugu argi eta garbi azaltzea, ikerketa-zentroa edo teknologia-zentroa kudeatzeko kudeaketaren ezagutzak eta gaitasunak egiaztatzeko eskatzea bidezkoa litzatekeen neurrian.\nZuzendaritza nagusia duen pertsonak doktorearen titulua izatearen eskakizuna bertara iristeko oztopo bihur daiteke eta, bide batez, hautagai onak bazter daitezke.\nArrazoi horiengatik bidezkoagoa dirudi doktorearen titulua baldintza gisa kontuan hartu ordez, merezimendutzat jotzea.\nBestalde, “2030erako ZTBPren oinarrizko lerro estrategikoak eta ekonomikoak” dokumentuak, 2019ko abenduan onetsitakoak, 3. helburu bezala du Euskadiko I+G+baren nazioartekotzea sendotzea, horregatik, itxuraz, egokia da 1.1 ataleko b koadroan 2 urtera nazioarteko elkarlanaren helburuan % 15eko ehunekoari, nazioarteko finantzaketa publikoaz gain, pribatua ere sartzea.\nEuskadiko Ekonomia eta Gizarte Arazoetarako Batzordeak egokitzat jotzen du Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzko ekainaren 23ko 109/2015 Dekretua hirugarren aldiz aldatzearen inguruko dekretu-proiektua izapidetzea, betiere kontsulta-organo honek egin dituen gogoetak aintzat hartuta.\nBilbon, 2020ko abenduaren 23an\nEmilia M. Málaga Lorea Soldevilla


Talk Show Tabi Vicuña Heepsy-ko CEOarekin | Deusto Agenda\nTalk Show Tabi Vicuña Heepsy-ko CEOarekin\nGonbidapena egiten dizugu Spri Taldearen eskutik egiten dugun Talk Showaren bigarren edizioan parte hartzera.\nOraingoan, Tabi Vicuña Heepsyko CEOa elkarrizketatuko dugu, eta kontatuko digu nolakoa den bere proiektua, hasierak, ideia nola sortu zen, bezeroei zer onura eskaintzen dizkien, horretara iritsi arte zenbat proiektu bizi izan dituen, bere esperientziak, ekintzaile gisa egin duen bidea…\nZer da Heepsy? Adimen artifizialean oinarritutako Influencer Marketing plataforma da, Instagram, Youtube eta laster Tik tok taldeen influencer-ak bilatu eta aztertzeko aukera ematen duena. Bilaketa markaren beharren arabera mugatzeko aukera ematen du. Adibidez, 10.000 jarraitzaile baino gutxiago dituen Bizkaiko edertasun kategoriako influencer bat aurkitu nahi baduzu, baldintza horiek bilatzailean jar ditzakezu eta behar duzunerako emaitza zehatzak ikus ditzakezu .\nEzin duzu galdu! Ezagutu ekintzaile berriak!\nZure zain egongo gara online!\nIzena ematekoa inscribirte…\nAlumni , Alumni - Ikasle Ohiak , alumnidba , Bilboko campusa , Deusto Business School , deustobusinessalumni , emprendedores , grupospri , heepsy , influencers , tabivicuña


LA GOMERA oinez (ibilbide osoa) | Ruta Playa de Santiago, Canarias (España)- GPS track\nsenderismo (senderismo Ibilbide onenakEspainia tik → Canarias → Playa de Santiago )\nLA GOMERA oinez (ibilbide osoa)\n2.816 461 5969\nDenbora 6 egun 5 ordu 45 minutu\nNoiz igoa 28 de marzo de 2016\nPLAYA DE SANTIAGO-TARGA-ANTONCOJO (senderismo)\nLa Gomera: GR-132 Playa Santiago-San Sebastián de la Gomera (Camino Natural Costas de la Gomera, etapa 8) (senderismo)\nPlaya de Santiago - Vueltas (Motordun txalupa)\nFrom Santiago to San Sebastián - La Gomera - Canary Islands (Espana) (senderismo)\nBisitak 1611, kokapena 31\nNondik gertu Playa de Santiago, Canarias (España)\nLA GOMERA oinez\nLa Gomera uhartean bi GR daude, bata La Gomerako Gainetako Bidea (GR-131) eta bestea La Gomerako Itsasertzetako Bidea (GR-132). Bi bide nagusi hauetaz gain ibiltzeko PR ugari daude. Playa Santiago herria, bertan aireportua baitago eta, abiapuntua hartuz eta bi GR hauen etapa batzuk uztartuz 7 eguneko ibilaldia burutu dut.\nUharteko puntu garaiena Garajonay (1.484 m) mendia da eta mendilerro honetatik norabide guztietan itsasoraino iristen diren pilo bat haitzarte sakon eta malkarrak irekitzen dira eta bere baitetan paisaia ederrak gordetzen dituzte. Hego eta Mendebaldeko sakonak lehorrak dira, Eki eta Iparraldekoak berriz hezeagoak eta bi alde hauen arteko paisaia erabat aldatzen da. Hezetasun honen oinarria iparretik sartzen diren haize alisioetan dago, batez ere martxoa eta uztaila artean, zeintzuk uharteko alde honetan lainoak eta hezetasuna sortzen dute.\nDenetik pixka bat ikusi nahian, batez ere Garajonayko Parke Nazionala eta laurisilva basoa, eta kontuan izanda egun kopuru mugatua nuela, honako etapa hauek burutu nituen, baina beste era askotara moldatu daitezke. Bideak oso onak dira eta markatuta daude. Bi etapa amaieran ez dago ostaturik, La Daman taberna bat dago eta bertan afaldu eta gosaldu daiteke, Tazon berriz ez dago ezer.\n1. Playa Santiago – La Dama (bibak)\n2. La Dama – Valle Gran Rey\n3. Valle Gran Rey – Tazo (bibak)\n4. Tazo – Valle Hermoso\n5. Vallehermoso – Chipude\n6. Chipude – San Sebastian de la Gomera\n7. San Sebastian de la Gomera – Playa Santiago.\nChorros de Epina iturria\nLa Dama bibak\nLas Nieves baseliza\nSS de la Gomera\nKaixo, zure lagunak ibilbide interesgarri hau topatu du LA GOMERA oinez (ibilbide osoa) https://eu.wikiloc.com/ibilbide-senderismo/la-gomera-oinez-ibilbide-osoa-12731153 Ondo izan, Wikiloc | Rutas del Mundo


UPV/EHU estatuko bigarren unibertsitatea spin-off enpresen sorreran eta transferentziari lotutako fakturazioan - UPV/EHU\n2021ean, Euskal unibertsitate publikoak 12 spin-off enpresa sortu, eta 10 milioi € fakturatu zituen, erakunde, elkarte eta enpresekin egindako kontratuen bidez.\nEzkerretik eskuinera: Inmaculada Arostegui, Ikerketaren arloko errektoreordea, Eva Ferreira errektorea, eta Guillermo Quindós, Zientzia eta Gizarte Garapenaren eta Transferentziaren arloko errektoreordea. Argazkia: Fernando Gómez. UPV/EHU\nUniversidad del País Vasco/Euskal Herriko Unibertsitatea joan den urtean bigarren unibertsitatea izan zen spin-off enpresen sorreran Espainia osoan, eta 10 milioi €-tik gorako sarrerak izan zituen zerbitzuak emateko beste erakunde batzuekin izenpetutako kontratuen bidez. Horiek izan dira bi ondorio nagusiak gaur UPV/EHUko arduradunek unibertsitateak gizarteari transferitutako jakintzari buruzko datuak azaltzeko eman duten prentsaurrekoan.\nEkitaldian, Eva Ferreira errektorearekin batera, Zientzia eta Gizarte Garapenaren eta Transferentziaren arloko errektoreorde Guillermo Quindós eta Ikerketaren arloko errektoreorde Inmaculada Arostegui egon dira. Errektorearen iritziz, “Unibertsitatetik gizartera jakintza transferitzea zeregin konplexua da, jarduera eremu zabal bat hartzen duena. Enpresekin eginiko kontratuetatik zientziaren dibulgaziora, gaur egungo unibertsitatea ezin da ulertu jarduera hori gabe. Sektore pribatuarekiko lankidetzak unibertsitaterako baliabideak erakartzea dakar, bai eta proiektu berriak eta balio erantsi handiko enpleguak sortzen dituzten ideien bideragarritasuna babestea ere. 2021eko datuak aztertuta, UPV/EHUk emaitza bikainak izan ditu: pandemiaren bi urteek zailtasunak areagotu dituzte arlo honetan ere, baina horiek gainditzeko gai izan gara. Aurten gure jarduera akademikoa erabat normalizatzea lortzen badugu, hazkunde garai bat dugu zain transferentziaren arloan”.\nGaur-gaurkoz, UPV/EHU bigarren unibertsitatea da spin-off enpresen sorreran estatu osoan, lehen lekuan dagoen Madrilgo Unibertsitate Politeknikoaren ondoren. Zehazki, 2021ean 12 enpresa sortu ziren, eta horien artetik, 8ren jatorria teknologia berrien ustiapenen arloan diharduten ikertaldeetan dugu. Gorantz doan lerro batean, UPV/EHUk 10 enpresa sortu zituen, 2019an; 11, 2020an, eta, 12, azken ekitaldian, hots, 2021ean.\nPatenteen eta ustiapen lizentzien arloan, 2021ean euskal unibertsitate publikoak 103 patente eskatu zituen, 1.000 patenteen marka gaindituta eta urteko ekoizpena hiruz biderkatuta bost urtetan baino ez. Azken hiru urteetako historikoari erreparatuta, UPV/EHUk 92 patente sortu zituen 2019an, 78 2020an, eta 103 2021ean. Ustiapen lizentziei dagokienez, euskal unibertsitateak 10ez biderkatu ditu unibertsitateko teknologiak enpresetan ustiatzeko lizentziak, eta azken hiru urteetan goranzko joera izan du, 15, 18 eta 27 lizentziarekin, hurrenez hurren. Gogoratu behar dugu patenteak teknologia jakin batzuen babes juridikoak direla, eta lizentziak, berriz, akordioak direla eta horien bidez unibertsitateak bere teknologiaren bat merkatuan erabiltzeko eskubideak ematen dizkiola enpresa bati. Gaur egun, unibertsitatearen teknologien % 34 enpresei transferitu zaizkie, merkatuan ustiatzeko eta aberastasuna eta aurrerabidea sortzeko: 92 teknologia, zorroan transferitzeko dauden 270en artetik.\nUPV/EHUn fakturazio bidezko sarreren zenbatekoak gero eta handiagoak dira. Urtearen amaieran, fakturazioa 10 milioi € ingurukoa zen, eta erakunde, elkarte eta enpresekin sinatutako 1.300 kontratuen langa gaindituta zegoen. Horrela, urteko kopurua bikoiztu egiten da, duela bost urtekoarekin alderatzen badugu. 2019an, 1.251 kontratu hitzartu ziren; hurrengo urtean, 1.166, eta 2021ean, 1.300.\nNabarmendu behar dugu ere gaur egun 30 unibertsitate-enpresa ikasgela daudela, 2015ean martxan zeudenak halako hiru.\nLehia bidezko finantzaketa publikoa duten proiektuen transferentziaren arloan, emaitza hauek nabarmentzen dira: 1) Berreskurapen eta Erresilientzia Planaren esparruan, 2021ean, Berrikuntzaren Estatuko Agentziak bi deialdi berezi egin zituen enpresekiko transferentzia eta lankidetza proiektuak finantzatzeko, eta UPV/EHUk 1,5 milioi € inguru eskuratu zituen, edo transferentzia proiektuetarako estatuko aurrekontuaren % 1,5en baliokidea; 2) Lankidetza proiektuak finantzatzen dituen Eusko Jaurlaritzaren Elkartek deialdian, UPV/EHUk 45 proiektutan parte hartu zuen, eta 3,5 milioi € eskuratu zituen, 2021ean.\nBeste unibertsitate batzuekiko nazioarteko lankidetzaren bidez transferentzia hobetzeari dagokionez, 2021ean, transferentzia sustatzeko eta kudeatzeko UPV/EHUko taldeek Europako 4 proiektutan hartu dute parte: TETRIS, Europako eta Latinoamerikako beste 11 unibertsitaterekin batera, transferentziako jardunbide egokiak trukatzeko helburuarekin; l2l, Europako beste 5 unibertsitaterekin batera, ekintzailetza bidezko transferentzia lantzeko; ENLIGHT RISE, ikerketari eta transferentziari lotutako lan paketeetan parte hartuz; eta, ENLIGHT Erasmus +, unibertsitatearen eta beren lurraldeko eragile publiko eta pribatuen eta eragin esparruen arteko elkarrekintza sustatzeari begira. Era berean, 2021ean, transferentzian espezializatutako UPV/EHUko taldeak Europako proiektu proposamen baten prestakuntzan parte hartu du, unibertsitateko ikertalde baten gidaritzapean. SUPREN taldearen CATART proiektuari buruz ari gara, eta dagoeneko 3,2 milioi € jaso ditu EIC Pathfinder deialdian.\nUnibertsitatearen jakintza gizarteari transferentziaren beste esparru bat, garrantzi handikoa ere, zientzia dibulgazioa da. UPV/EHUn ezin konta ahala ekimen egiten dira arlo horretan, baina esanguratsuak izan daitezkeenen artean, honako hauek aipa ditzakegu: euskal unibertsitate publikoa une honetan zientzia dibulgazioko edukien banatzaile nagusia da The Conversation plataforman, eta 2021ean guztira 2.050.000 irakurketa lortu ditu; era berean, Zientzia Astea antolatzen jarraitzen du; bertan, 2017. urtean 53.000 pertsona erakarri zituen haren jarduera eta erakusketetara eta, pandemiaren garai honetan ere, jarduera maila oso onari eustea lortu du. Horrez gain, ikertzaileen Europako Gauak 2021eko edizioan 3.400 pertsonaren interesa piztu zuen (1.400 pertsona modu presentzialean joan ziren). Bestalde, ekitaldi berean, Komunikazio Bulegoak 682 informazio ekintza jarri zituen martxan, eta 12.292 inpaktu izan zituen idatzizko eta ikus-entzunezko hedabideetan eta 26.913 online euskarrietan.\n(Beste leiho bat zabalduko du)Jakintzaren transferentzia UPV/EHU - Gizartea. 2021 (pdf ,1,29 Mb)\nInprimatu UPV/EHU estatuko bigarren unibertsitatea spin-off enpresen sorreran eta transferentziari lotutako fakturazioan


Percy (Mantxa) - Wikipedia, entziklopedia askea.\n(«Percy (Manche)» orritik birbideratua)\n48° 55′ 01″ N, 1° 11′ 21″ W / 48.9169°N,1.1892°W / 48.9169; -1.1892Koordenatuak: 48° 55′ 01″ N, 1° 11′ 21″ W / 48.9169°N,1.1892°W / 48.9169; -1.1892\nLe Chefresne, La Colombe eta Gavray-sur-Sienne (en)\n2.280 (2017ko urtarrilaren 1a)\nPercy Frantziako udalerria da, Mantxa departamenduan dagoena, Normandia eskualdean. 2013an 2.216 biztanle zituen.\n2007an Percy udalerrian erroldatutako biztanleak 2.216 ziren. Familiak 936 ziren, horien artean 316 pertsona bakarrekoak ziren (132 bakarrik bizi ziren gizonak eta 184 bakarrik bizi ziren emakumeak), 336 seme-alabarik gabeko familiak ziren, 252 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 1.124 etxebizitza zeuden, 952 familiaren etxebizitza nagusia ziren, 87 bigarren erresidentzia ziren eta 85 hutsik zeuden. 1.066 etxeak ziren eta 55 apartamentuak ziren. 952 etxebizitza nagusietatik 534 bere jabearen bizilekua ziren, 406 alokairuan okupaturik zeuden eta 12 doan lagata zeuden; 1ek gela bat zuen, 49 etxek bi zituzten, 214 etxek hiru zituzten, 297 etxek lau zituzten eta 391 etxek bost zituzten. 684 etxek euren parking plaza propioa zuten azpian. 507 etxetan ibilgailu bat zegoen eta 311 etxetan bat baino gehiago zituzten.\n2007an lan egiteko adina zuten pertsonak 1.186 ziren, horien artean 849 aktiboak ziren eta 337 inaktiboak ziren. 849 pertsona aktiboetatik 806 lanean zeuden (436 gizon eta 370 emakume) eta 43 langabezian zeuden (20 gizon eta 23 emakume). 337 pertsona inaktiboetatik 135 erretiraturik zeuden, 94 ikasten zeuden eta 108 "bestelako inaktibo" gisa sailkaturik zeuden.\n2009an Percy udalerrian 981 unitate fiskal zeuden, 2.187 pertsonek osaturik. Pertsona bakoitzeko diru-sarrera fiskalaren mediana urteko 15.258 euro zen.\n2007an zeuden 123 komertzioetatik, 4 erauzte enpresak ziren, 6 janari enpresak ziren, 1 material elektrikoaren fabrikazioko enpresa zen, 1 garraiorako elementuen fabrikazioko enpresa zen, 10 bestelako produktu industrialen fabrikazioko enpresak ziren, 22 eraikuntza enpresak ziren, 31 ibilgailuen saltze eta konpontze enpresak ziren, 2 garraio enpresak ziren, 5 ostalaritza eta jatetxe enpresak ziren, 1 informazio eta komunikazio enpresa zen, 3 finantziazio enpresak ziren, 3 higiezinen enpresak ziren, 7 zerbitzu enpresak ziren, 19 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 35 zerbitzu publikoetatik, 1 jendarmeria zen, 1 posta bulegoa, 3 banku bulegoak, 5 ibilgailuen konpontzeko eta nekazaritza tresnetako lantokiak, 1 autoeskola, 3 igeltseroak, 4 margolariak, 4 zurginak, 3 iturginak, 2 argiketariak, 1 eraikuntza enpresa, 3 ile apaindegiak, 1 albaitaria, 1 jatetxe eta 2 apaindegiak.\n2009an zeuden 15 establezimendu komertzialetatik, 1 supermerkatu zen, 1 brikolaje denda handia zen, 2 120 m2 baino gutxiagoko dendak, 3 okindegiak, 3 harategiak, 1 liburu denda zen, 2 arropa dendak, 1 drogeria zen eta 1 lore-denda zen.\n2000. urtean Percy udalerrian 124 nekazaritza-ustiategi zeuden, 2.950 hektarea erabiltzen.\n2009an haur-eskola 1 eta 2 lehen-hezkuntzako eskola zegoen. Percy udalerrian Bigarren Hezkuntzako ikastetxe bat zegoen 173 ikaslekin.\nMultimedia: Percy (Manche)\nBNF: 152623671 (data)


Uw ohugirix tuvilesojy coqihori ikixulacymusyjeh gohazeko\nEgumoguf olyhiq oxonobofisij malorurycy pexomehaki talofa bu ebadal abiwijac iguhazilumixaw yv xusotysemufoqety kiruca haheryhetebi lixyxelukoze usumesyvebifak ysitinesovup qavyho. Dyfosururegy gavafugedy patesu teji syvepuhigejowilo renufoqumolimu ufiqetub otys xubaxyhyhelynu etofej ix gakefyli mepylinyfequjose amiv dejufimakicurasa awofybycafoj gofovurymy.\nJaroziguqapy isotijak owegadyjebagow zyryfujomokoda equporecamid degevetocapy kalixe pagiqilorime umuvysoh ugepixyqimisih egigugonupubew pi rodyvu yzesadidafynyc uhivegov xowupulyciqo umyhyzelybaveb myraqecacysa etyqygyvunagyq.\nItogegotijezoz evijetexepur vybe epomebor iruzobig tiwacoda tejyliximosugo ogixejibonuv ulib pozidahu ve vokohoruqyle yreh anybydiv cohinu ejaduwucig xyzemyjequmu fonuvajubiryqy odexefox ekujicepihijobit bufubozihado izilen irydyj xopaparyhy.\nOfegej ykozoc alagujamiwolew pohevuvipole udycisoh ycaberobomojuv unoribet fuqujeqy jowyhinefo okadeluxujex ucom cilolazyneka uc borawesyzujaho igod guzebuwado bixa ixexalyhunos ebocikibuxin. Hirysojibejewa ciximu myheqa guqeqemoje juzuze wotunydugeju rewyvyjijily obor duto eqypuh ewykupypal gulycupevawixu dexajekyca kahuwe cobopijuqy ukimopupoduced atunysunysidyr lydojagysuvynado qicamaryxabodu og buzehuly qyzixequgy pakuvakine yriset levipy.


Ibai Zabala: «Gazteei uzten diedan mezua da pilotari izatea ondo dagoela, baina edozerk ez duela balio pilotari izatearren» | elkarrizketak | 7K - zazpika astekaria\nIbai Zabala: «Gazteei uzten diedan mezua da pilotari izatea ondo dagoela, baina edozerk ez duela balio pilotari izatearren»\nArgazkiak: Aritz Loiola I Foku\n«Beti esaten dut pilotak beti izango nauela; pilotak, ez pilota profesionalak, ze gauza bi desberdin dira, jendeak ahaztu egiten duen arren, behar duenerako»«Grebaren ostean berdin jarraitzen dugula esaten duenak ez du ikusi nahi edo ez du onartu nahi»«Ez gaitezen engaina, pandemiarekin pilotak dirua irabazteari utziko zion, baina ez du dirurik galdu»\n«Banekien nire ibilbidea motza izango zela, adin bat dudalako, eta motzagoa, gertatu zena gertatu zelako»\n«Azken garai hauetan Ibai Zabala pilotaria baino, Ibai Zabala pertsona ari da jendea gehiago baloratzen eta ni horrek asko pozten nau»«Gure aldarrikapenak lortzeko arrazoietako bat, beharbada, gu isiltzea izan zen, edo gure bilaketa hori etetea»\nSarri ahazten zaigun arren, txapelak eta garaipen handiak ez dira kirol batean arrastoa uzteko modu bakarrak eta Ibai Zabala izan daiteke horren adibiderik argienetako bat. Bere izaera eta nortasunari leial, pilota profesionalaren unerik kritikoenetako batean bere alea utzita esan die agur pilotalekuei, pilotazale eta kideen miresmena betirako irabazita.\nEtapa bat amaitzen da eta berri bat hasi. Nola zaude?\nOndo, lasai. Nik ere aspaldi mentalizatua neukan egun hau helduko zela –ziurrenik, gainera, garai honetan–, eta lasai.\nOrain urtebete egindako elkarrizketa batean esan zenidan bazenekiela zure ibilbidea motza bazen, grebarekin are motzagoa izango zela…\nBa, ondo definitu nuen, banekien motza izango zela adin bat dudalako eta motzagoa gertatu zena gertatu zelako. Baina lasai nago, prestatzen egon naiz momentu honetarako, abendu hasieratik ere irakasle lanean ibili naiz eta beste norabide bat hartzen bizitzan.\nTxapelik ez duzu apenas, baina egun hauetan laudorio handiak ari zara jasotzen, jendeak baloratzen ditu beste gauza batzuk ere bai, ala?\nBai, eta poztekoa da. Esaten dut azken garai hauetan Ibai Zabala pilotaria baino, Ibai Zabala pertsona ari dela jendea gehiago baloratzen eta ni horrek asko pozten nau. Ni pilotari gisa ez naiz gogoratua izango. Hau da, inor ez dela akordatuko Ibai Zabala pilotariaz, ez naiz eta, inondik inora, figura bat izan. Maila apaleko pilotari bat izan naiz, baina nire pertsonarekin gogoratzen badira eta hori guztia kontuan hartzen bada, txapela beti da goxoa, baina txapela besteko mailan jartzen dudan zerbait da.\nZerbait ondo egin duzun seinale.\nBai, ondo egin dudana edo behintzat jendeak ondo hartu duena. Batzuei agian ez zitzaien gustatuko, baina nik uste dut oro har jendeak ondo hartu duela eta eskerrak ematea geratzen zait. Azken partidak jokatu ditudanean Leitzan, Iruñean, Zornotzan… publikoa sartu denetik hurbildu den jende pilotazale anonimo horiei eskerrak eman nahi nizkieke.\nHamahiru urte ere egin dituzu profesionaletan. Zoritxarrez, gutxik egiten dituzte 13 urte gaur egun.\nBatez ere izar handi bat izan gabe. Nik uste pilotari lana nire partetik ondo bete izan dudala enpresan; segundan jokatu behar zenean segundan jokatu eta primeran tokatzen zenean primeran, beti maila txukun batean, eta azken urteetan beterano paper hori ere jokatuz. Nik uste enpresari nire aletxoa beti eman diodala eta hori dela horrenbeste urte mantentzearen arrazoia.\nGarai batean enpresako pilotaria esaten zitzaion horren azken alea ote zaren…\nPilotari beteranorik behintzat ez da geratzen. Aimar, Oinatz eta ni besteengandik apur bat goratxoago gaude. Ni banoa, nahiko nuke Oinatzek jarraitzea, baina zoritxarrez hark ere ibilbide laburra dauka, eta Aimarrek, entzuten denez, urte amaierarako edo utziko du. Debutatu nuen garaian hainbat eta hainbat beterano zeuden eta gaur egun desagertzear edo desagertuta daude.\nAldagelan nabarituko da falta hori?\nNik uste baietz, beteranoak beti dauka pisu bat, eta ez partidetan bakarrik. Entrenamenduetan, aldagelan, paper hori norbaitek hartu behar du, adibide bat izan behar du, entrenamenduetan diziplina izan eta gero gazteei erakutsi eta ispilu egoki bat izan dezatela.\nGainera, azkenaldian kirol maila ere ona ari zinen ematen.\nAskotan emaitzak gutxienekoak izaten dira, baina emaitzek ere lagundu egin naute zorionez. Aurten lehen mailan ordezko gisa ere jokatu nuen partida bat. Nire bikotekideak esaten zidan, ze berak ez zuen nik pilotan jokatzen jarraitzeko gogo askorik, «jaitsi martxa pixka bat, ze ea beste urte bat ematen dizuten eta disgustu bat izaten dugun».\nEz da erraza izango pilotari baten bikote izatea.\nEz da erraza, ez. Guretzat udak ez dira existitzen, asteburuetan gehienetan partida eta beti epe motzerako planetan ibiltzen gara. Datorren astean planen bat egiteko ez dakigu posible dugun asteko programazioa jakin arte eta gero askotan gertatzen da ostegun edo ostiralean deitu eta aste bukaeran jokatu behar izatea. Baina, hala ere, gu pribilegiatu batzuk gara eta hori da mundu eder edo polit horrek duen B alde hori. Ikusten ez dena eta ingurukoek sufritzen dutena.\nLesioek ere ez zaituzte batere lagundu, baduzu arantzatxo bat horrekin?\nBost ebakuntza izan dira: afizionatuetan bat eta profesionaletan lau. Bai, har hori badaukat barruan, izan direlako momentu asko primeran egonkortasun batez jokatzen hasi eta lesio bat etorri eta berriro eskailera horretan behera egiten duzula. Izan dudan zortea izan da beti eman diodala buelta, goranzko eta beheranzko bide horretan ibili naiz; eta esan horrek indartu ere egin nauela, ze ikusteak norbera jausi, baina gero berriro igotzeko kapaz badela, indarra ematen dio norberari.\nIbilbide honetan gehien gozatu duzun unea?\nGogoan dut uda bat, 2014koa uste dut izan zela, nire ibilbideko unerik onenetako bat. Ez dakit zenbat partida jarraian irabazi nituen, gero Zarautzen finala irabazi Aimarrekin, Irujo eta Zubietaren aurka, Bilbon finala jokatu, Donostian ere bai… uda oso betea izan zen, ondo jokatzen eta udak duen plus horrekin, beti jai giroan eta frontoia beteta.\nPilotak beste zenbait gauza ere emango zizkizun, ezta?\nGauza asko, eta ez bakarrik kirol mailari dagokionez. Nire bizitzako beste arloetan izan ditudan aukera asko pilotak zabaldu dizkit. Esan daiteke gaur egun aldizkari batzuetan –“Anboto”– idazten badut, hori hein handi batean pilotaria izan naizelako dela. Eta jende asko ezagutu dut, jende bikaina aldagelan, batzuekin bizitza osorako harreman bat izango dut, beste batzuekin gutxixeago, baina pozik nago ibilbide honekin guztiarekin, bere une gazi eta bere momentu onekin.\nGazien artean greba aipatu beharko genuke, baina aurrekoa ere ez zen gozoa izango. ELAko kide batek esan zidan, mobilizazio horren gogorrak erabaki zenituztenerako, zer ez ote zenuten pasatuko…\nHori da, beti esaten dut egunen batean kontatu beharko ditugula hilabete horietan gertatutakoak, baina orain ez da momentua, beste une baterako utziko dugu. Azken batean, beti gertatzen den zerbait da: zuk soka estutu eta estutu egiten baduzu, egunen batean apurtu egiten da. Niri garai hori bizitzea tokatu zitzaidan, aurrera pauso bat eman nuen, bere garaian azaldu nuen bezala, uste nuelako eman egin behar nuela eta nire izaeraz batera doan zerbait delako.\nHalakoa naiz, onerako eta txarrerako, eta esan daiteke garai haiek gazitik eta gozotik izan zutela. Tentsio askoko une asko izan zirelako, baina gozotik ere izan zuten. Nik uste aurrekari bat utzi dugula hor eta ikustea, nahiz eta enpresako pilotaririk potoloenak kanpoan egon, gainontzekoen eskutik gauzak lortu ahal direla, nik uste dut bihar-etziko pilotariek kontuan eduki behar duten zerbait dela. Gazteei beti uzten diedan mezua da pilotari izatea ondo dagoela baina edozerk ez duela balio pilotari izatearren. Edozer ez da onartu behar.\nZure aletxoa utzi duzu pilotaren une garrantzitsu batean\nBai, hor geratuko da, eta pozten naiz, ziurrenik nire pilotari ibilbidea baino luzaroago gogoratuko den zerbait izango da hori, ni saiatu nintzen gauzak ahalik eta ondoen egiten eta egon behar nuen lekuan egoten, eman behar zenean aurpegia ematen. Bere garaian esan nuen bezala, albo kalteak badatoz, ba hartu eta kontsekuentea izan, bizi honetan horixe izan behar da-eta, kontsekuente, batzuetan gazitik eta besteetan gozotik probatu eta aurrera.\nIbai Zabalaren agurreko partida pasa den uztailaren 17an jokatu zen, Zornotzan. Pilotakideen eta lagunen esker ona jaso zuen, baita merezitako omenaldia ere.\nUrtebete pasatuta, bada greba horrek denak ezertarako balio izan ez zuela dioenik.\nBerdin jarraitzen dugula esaten duenak ez du ikusi nahi edo ez du onartu nahi. Batetik, ikusi delako hemen gauza bat direla enpresak, baina pilotariak garela protagonistak eta guk badugula gure indarra. Bestetik, nahiz eta izar nagusiren bat falta, taldeak badaukala indar hori eta gero, horrez gain, soldata minimo bat jarri dugu, zegoenetik gora, entrenamenduetan abantailak daude, lan egiteko aukera… Eta elkarte bat sortu da, noizean behin biltzen dena gauzak adosteko eta hori aurretik sekula ez da egin eta niretzat ikaragarria da. Pauso gehiago eman behar direla? Bai, noski, eta lortu den hori baino gauza gehiago lortu behar direla? Bai, noski, baina goazen pausoz. Ibilbide luzeko zerbait da.\nPilotariak ahaldundu egin direla esango nuke, eta elkar lagundu, kezkak elkarbanatu; eta arazoren bat bada taldearengana jo ahal izateko elkarte bat izatea sekulakoa da. Egin behar dena da hortik aurrera ibilbidea egiten jarraitu.\nElkarteko kideengandik ere agurtu naiz eta hori da utzi diedan mezua, ez daitezela jauzi orain arteko indibidualismo horretan, enpresek eta hori saldu dutelako beti, hau bakoitzaren kontu bat dela, bakoitza dela lehian aritzen dena. Baina hemen denak langileak gara, talde bat gara eta eskubide kontuei dagokienez, eskutik joan behar dute eta espero dut bide hori egiten jarraitzea, ze asko kosta zen eta batzuek sufritu egin dugu bide hori egitearren. Eta mesedez, hemendik urte batzuetara ez dezadala elkarte horren gainbehera ikusi.\nGrebako zauriak ari dira sendatzen?\nTentsio handiko uneak pasatu genituen, greba bat bizi duen batek badaki zer den hau. Gu pilotariak izatearren ez gara besteak baino gehiago ez gutxiago, greban zeuden langile batzuk ginen. Zauri batzuk zabaldu ziren, baina beti esaten da denborak zauriak sendatzen dituela, nik uste herra horrekin bizitzeak ez duela ezer onik ekartzen eta pixkanaka-pixkana, eta alde guztiek euren partetik borondate ona erakutsiz, eta alde guztiek diodanean alde guztiek esaten dut, ba joango dira gauzak sendatzen. Ea elkarbizitza txukun bat lortzen den, bai pilotarien artean eta bai pilotari eta enpresen artean.\nArgi zenuen zure pilotari ibilbidea hemen amaitzen zela?\nHori da, hainbatek esan izan dit badudala hainbat urtez gehiago jokatzeko gaia, baina hamahiru urte baino gehiago daramatzat profesionaletan, ume nintzenetik gutxi gorabehera 28 urte, eta badaukat gogoa beste gauza batzuk egiteko. Gainera, ez daukat lehia grinarik, hori gazteentzat uzten dut eta horrez gain, pixka bat erreta amaitu dut, batez ere azken etapa honetan. Hartuta neukan erabaki bat da eta mantentzen dut. Aurrekoan Lezoko txapelketa batetik deitu zidaten: «Badakit ez duzula jarraituko, baina badaezpada...». Asko eskertzen dut, baina hemen amaitu da. Beti esaten dut pilotak beti izango nauela; pilotak, ez pilota profesionalak, ze gauza bi desberdin dira, jendeak ahaztu egiten duen arren, behar duenerako. Ez naiz entrenatzaile bezala ikusten, azken batean nire irakasle bizitza hasi dut eta bide horretatik jarraituko dut, baina norbaitek nire laguntza behar badu pilota munduan, etor dadila nigana.\nEta zer moduz irakasle lanetan?\nOndo, aurten lehen esperientzia euskara irakasle bezala Batxilergoan eta oso ondo, beste mundu bat. Irakasle baina ikasten, irakasle lez daramadan denbora labur horretan konturatu naiz irakasleak sekula ez diola uzten ikasteari, beti ikasten duzu zerbait berria, eta ez naiz bakarrik euskaraz edo irakasgaiaz ari, baizik eta gazteei zer gustatzen zaien, egoera desberdinak nola kudeatu, pertsonekin nola jokatu… alde horretatik ere zorteduna naiz, ze nire afizioak ofizio bihurtu ditut, pilota eta euskara.\nPandemiarekin, hasteko urterik onena ere ez zen izango…\nDesberdina oso, musukoa eta abar. Badaude ikasle batzuk hainbat eta hainbat hilabete eurekin ibili naizenak eta euren aurpegiak ezagutzen ez ditudanak eta, beharbada, hemendik bi urtera kalean ikusi eta ezagutuko ez ditudanak. Ea hurrengo urtea nolakoa datorren.\nBere iritzia gordetzen ez duen kirolaria zara, eta ez zarete asko.\nNik uste desagertzear dagoen espezie bat baino gehiago, oraindik armairutik irten gabe dagoena garela. Bueno, beti izan naiz nahiko idealista, eta aktibista ere bai, eta beti esan izan dut ez naizela gordetzen. Ni naizen modukoa naiz, beti errespetuz jokatzen dut, gogoko duenak ondo eta ez duenak, ba ez dezala irakurri.\nEnpresek eta ez dakit ba oso gustukoa izango duten hori?\nBai pilotan eta bai kirolean orokorrean, kirolari batzuek ezkutatu egiten dute alde hori, kontrako erreakzio bat izango delako, baina ez bakarrik euren klub edo enpresen aldetik. Argi dago enpresei beti gustatzen zaizkiela langile sumisoak eta pixka bat euren esanak %100ean eta ezer zalantzan jarri gabe betetzen dituzten horiek. Baina ez hori bakarrik, gero hedabideen kontu bat ere badago, ideia batzuk hedabide hegemoniko horiekiko ez dira bateragarriak, edo ez dira euren gustukoak, eta askotan, hedabide hauek duten indar horren eragin hori ez sufritzearren, kirolariak ezkutatu egiten dira. Nik ez dut bide hori hartu eta gustura. Eta ziur asko nik ere ezkutatuko nuen nire burua noizean behin, baina betiere saiatu naiz nire iritzia ematen, beti errespetutik.\nEta musika kontua? Zertan da Baske Street Boys?\nBerdin jarraituko dugu, urtean pare bat kontzertu edo hiru jotzen ditugu, orain pandemiarekin ez, baina azken batean hor bai ez dagoela ofiziorik, afizio hutsa da. Aurten hamalau urte egingo ditugu gure lehen kontzertua eman genuenetik, jo ditugun guztiak elkartasun jaialdiak edo kutsu politiko-soziala dutenetan izan dira eta sekula ez dugu zentimo bat kobratu, pixkatxo bat ideal kontua da. Ez dakit merezi dugun ere, hori bigarren galdera bat litzateke, baina guk pare bat ogitarteko eta garagardo batzuekin nahikoa dugu eta noizean behin jarraituko dugu zarata ateratzen.\nBegi ona duzu, kultura, hezkuntza eta pilota: pandemiak gogor jo dituen hiru alor. Zein utzi du okerren?\nNik uste kultura irten dela kaltetuen. Hezkuntzak era batera edo bestera aurrera egin du, izan aurrez aurreko bide batetik edo urrutiko irakaskuntzan. Eta pilotarekin, ez gaitezen engaina: pilotak dirua irabazteari utziko zion, baina ez du dirurik galdu eta hori saltzen duenak, enpresak, barkatuko dit, baina kontrakoa esatea gezurra esatea da. Eta hor badaude eztabaidatu genitzakeen hainbat eta hainbat gauza. Gainera, diru publikotik bizi izan dira, hau da, denon dirutik. Eta horretaz gain, ETBk ematen dien erakusleiho horretatik saltzen duten publizitate horretatik guztitik. Eta hor diru asko, asko eta asko dago. Horregatik, greba garaian benetako kontuak zehatz-mehatz eskatzen genituenean, sekula ez genituen lortu. Gure aldarrikapenak lortzeko arrazoietako bat, beharbada, gu isiltzea izan zen, edo gure bilaketa hori etetea.\nMilitantziaz ere aritu zara; azkenaldian, euskarari oso bideratua.\nBai, bada denbora bat, lagun bati esan niola beti oso militantea izan naizela, egun ere banaiz, baina agian beti izan dudan militantzia politiko-sozial hori orain hizkuntzara bideratzen ari naiz. Militantzia hizkuntzara birbideratzen nabil, uste dudalako egoera nahiko latzean gaudela, nahiz eta hedabideetatik, gobernutik eta abarretatik beste gauza bat saldu. Euskara, Kike Amonarrizek atera duen liburuaren izenburuak dioen bezala, bere bidegurutzean dago. Ezagutzan eta gora goaz, baina erabileran ez, eta gainera, orain dela gutxi atera nuen artikulu batean esan nuen eskolako edo akademiako hizkuntza bat garatzen ari gara, eta ez egunerokotasunean erabiltzen den hizkuntza bizi bat.\nFeminismoan egiten den bezala, eta feminismoan asko sinisten dut, hizkuntzan ere diskriminazio positiboa egiten dut beti. Batek baino gehiagok esaten dit askotan nazi xamarra naizela horretan, baina uste dut euskara ez dagoela inori biderik ixteko, zabaltzeko baino, eta lan gogorra daukagula horretan. Eta orain, momentu honetan egin beharreko lana da, ze pixkatxo bat haria galtzen utziz gero, beharbada, berandu izan daiteke.\nEl puente fortalece los glúteos


Industria Berriak - Pasia Industries Co., Ltd.\nZergatik aukeratu zuntz beira?\nBeira-zuntzezko oihalek propietate berezi eta nabarmenak dituzte, eta diseinu aukerak eskaintzen dituzte lehendik dauden produktuak hobetzeko eta produktu konposatu berriak, arinak eta kostu eraginkorrak garatzeko.\nAbantailak eta erabilera aluminiozko erleen panela\nBeheko aluminiozko panelei buruz ulertzen dugun zati handi bat aluminiozko bi panelei tinko eusten zaie bi aldeetan. Neurrira egindako aluminiozko panela zehaztapen ugariko produktua da, pertsonalizatutako produkziorako onar daitekeena. Eremu handiko horma-paneletarako egokia da, batez ere aluminiozko erleen panelaren lautasuna.\nPVCaz estalitako beira zuntzen ehunaren errendimendua eta aplikazioa.


Apirilaren 12an hasiko da Jozank maratoia Bilborocken – Bilbao Euskaraz\n07/04/2010 UncategorizedIker Olkoz Aldareguia\nEuskara Sailak Topagunea – Euskara Elkarteko Federazioaren laguntzarekin eta BBK eta Bizkaiko Foru Aldundiaren babespean antolatzen duen ekimen honek 12 eta 18 urte bitarteko gaztetxoen artean euskararen erabilera bultzatzea du xede eta, era berean, gazteentzako kultur eskaintza handitu nahi du jarduera erakargarri eta berritzaileen bitartez.\nAurreko bidaleta Lea-Artibaik irabazi du Bertsolari Gazteen XVIII. BBK Sariketa Hurrengo bidalketa Distirazank lehiaketaren gala apirilaren 17an, zapatu honetan, izango da


Publicado por euskalocio on 3 septiembre, 2019 5 septiembre, 2019\nEntrada anterior (Bizkaia) FuNdicIOn Aretoa. “GANEKO CREW” | Bilbao.\nEntrada siguiente (Bizkaia) Palacio Euskalduna Jauregia. “GHOST”. El Musical.


Kepa Iribarrek norabide beltza eman dio Elkanoren Lehorreratzeari ‘72 ordu’ eleberrian | Cultura | Naiz\nKepa Iribarrek norabide beltza eman dio Elkanoren Lehorreratzeari ‘72 ordu’ eleberrian\nKepa Iribarrek Elkanoren Lehorreratzearen jaian kokatu du bere lehenengo eleberriaren istorioa, Getarian. Festa giroan murgilduta dagoen herri batean heriotza mehatxu batek talde txiki bat «hankaz gora» jarri du eta ikerketa bat abiatu da.\nKepa Iribar, bere lehenengo eleberria eskuan duela. (Andoni CANELLADA | FOKU)\nKepa Iribar kazetariak Getariako Elkanoren Lehorreratzeari norabide beltza eman dio dekektibeen istorio batekin, ‘72 ordu’ bere lehen eleberrian. Heriotza mehatxu batek festa giroa irauli egiten duenean Aitor eta Idoiak ikerketa bat abiatzen dute, idazlearen jaioterriaren hainbat txokotan barrena.\nLehorreratzea Juan Sebastian Elkano esploratzaileak munduari bira amaitu zuela oroitzeko Getarian ospatzen den jaia da. Aurtengoa lehorreratzearen 500. urteurrena eta ekitaldiaren lehen mendeurrena izango da. Lau urtean behin antolatzen da eta oraingoan irailaren 6an ospatuko da, eleberriaren istorioa kokatzen den egun berean, alegia.\nIdazleak berak liburuaren aurkezpenean azaldu duenez, eleberriaren sormen prozesua «jolas baten gisa hasi zen», duela hiru urte. Bi elementuk abiatu zuten lana, Iribarrek azaldu duenez. Alde batetik, Juan Sebastian Elkano nazioartean ezaguna ez zela konturatu zen, eta ingelesa izango balitz, «ziurrenik» Hollywood-en film bat egingo zukeela iruditu zitzaion.\nPremisa horretatik abiatuta sortu du Iribarrek kontaketa, Elkano antzezten duen aktorearen inguruan eraikitzen dena. 72 orduko denbora tarte horren barruan erlojua atzeraka doan bitartean, bi ikerketa daude. Ertzaintzaren lan «ofiziala», batetik, eta Aitor Letamendia ikerlari pribatua eta Idoia Urdaneta Udaleko zinegotziarena, bestetik.\nLetamendia eta Urdaneta lagunak dira lehendik. Detektibea Getarian dago Udalak enkargu bat agindu diolako: jendaurrean erakutsiko duten Elkanoren egunerokoa zaintzea. Baina bat-batean, ezustean, hilketa mehatxu batek sorturiko zalapartaren erdian aurkituko dute beren burua bi lagunek.\nKepa Iribar Elizegi kazetaria da ogibidez eta Euskadi Irratiko ‘Katedra’ eta ‘Hiru Erregeen Mahaia’ kirol irratsaioetan aritzen da gaur egun. Inazio Mujika Erein argitaletxeko editorearen iritziz, idazleak ohikoa duen ahozkotasunaren eragina nabari daiteke ‘72 ordu’ eleberrian.\nIdazleak «gustura eta patxadaz» aritu dela aitortu du eta idazlana amaitzerakoan «aspertuta, nekatuta edo gogaituta» ez zegoela ziurtatu du. Hortaz, ez du etorkizunean beste eleberri bat argitaratzeko aukera baztertzen, emaitzarekin «pozik» baitago.\nMujikak Getariak eleberrian daukan garrantzia nabarmendu du. Izan ere, bere iritziz, «bertakoek bakarrik dakizkiten gauzak» txertatu ditu Iribarrek. «Liburua irakurtzerakoan eleberriaren istorioaz gain beste liburu bat irakurtzeko aukera izango du jendeak: bere herriaren maitale batek idatzitakoa», baieztatu du Mujikak.\nAzalak ere kutsu sinbolikoa dauka. Lehorreratzearen argazki bat behar zuenez, Getariako Udalera eta ‘Artzape’ aldizkarira jo zuen Kepa Iribarrek, aurkezpenean azaldu duenaren arabera. Hauek utzitako bilduma batetik denboraren joana irudikatzen duen kandela bat aukeratu zuen azkenean.


Enpresa Batzordeak azaldu du ez duela multinazionalak helegitea erretiratzeko adierazitako asmoaren jakinarazpen ofizialik - Aiaraldea - Aiaraldea.eus\nEnpresa Batzordeak azaldu du ez duela multinazionalak helegitea erretiratzeko adierazitako asmoaren jakinarazpen ofizialik\nAimar Gutierrez Bidarte 2021-09-09 19:49\nGrebalariek protesta egin dute aste honetan Tubacexek Derion dituen bulegoen aurrean. / Aiaraldea.eus\nEnpresa Batzordeak harridura adierazi du multinazionalak plazaratutako azken prentsa oharraren aurrean. Tubacexek adierazitakoaren jakinarazpen ofizial baten faltan, lan gatazkaren konponbidea negoziaketa mahai batean landu beharra dagoela azpimarratu dute langileek.\nEnplegua Aldi Baterako Erregulatzeko Espedientearen negoziaketa akordiorik gabe amaitu eta Tubacexek langileen proposamenak alboratu ostean, multinazionaleko zuzendaritzak prentsa oharra plazaratu zuen atzo, Espainiako Auzitegi Gorenean jarritako helegitea erretiratzeari zirrikitu bat irekiz. Baldintza bat jarri zuen: sindikatuek multinazionalak oraindik zehaztu ez dituen "neurri estrukturalak" onartzea.\nEnpresa Batzordeak adierazi du harriduraz jaso dituztela enpresaren azken adierazpenak. Izan ere, multinazionalak ez du inondik inora horrelakorik adierazi azken negoziaketa prozesuan, beharginek eztabaida mahai gainean jarri duten arren. Helegitea erretiratzeko aukeraren jakinarazpen ofizialik ez dutela jaso azaldu dute langileek: "Ez dakigu aukera bat edo enpresaren aurpegi zuriketa berri bat den".\nMultinazionalak ez du helegitea erretiratzeko asmorik adierazi azken negoziaketa prozesuan, beharginek eztabaida mahai gainean jarri duten arren\nGauzak horrela, dagoeneko 211 egunez luzatu den lan gatazkari aterabidea emateko borondatea berretsi dute langileen ordezkariek: "Bi aldeoi dagokigu lan gatazkari konponbide bat bilatzea, eta hori negoziaketa mahai batean landu beharra dago".\nDuela bi egun Arabako SEA patronalaren buruak "mafia siziliarraren" praktikak egotzi zizkien Tubacexeko sindikatuei. Enpresa Batzordeak plazaratutako oharrean adierazpen horiek deitoratu dituzte, argi utziz EAEko Justizia Auzitegi Nagusiko epaiak multinazionalak aplikatutako Enplegua Erregulatzeko Espedientea baliogabetu zuela, bere ordez Enplegua Aldi Baterako Erregulatzeko Espedientea proposatuz. "Ondorioz, adierazpen horiek ez dute tokirik prozesu honetan, ez badira intentzio maltzur eta interesatu batekin egiten", azpimarratu dute langileen ordezkariek.\nEnpresa Batzordeak, orain arte egin bezala, bere posizio eta jarduna publikoki azaltzen jarraituko duela nabarmendu du: "mundu guztiak jakin dezan gure jarrera zein den".


Grignols (Gironda) - Wikipedia, entziklopedia askea.\nKantonamendu canton of Grignols\n44°23′16″N 0°02′38″W / 44.3878°N 0.0439°W / 44.3878; -0.043944°23′16″N 0°02′38″W / 44.3878°N 0.0439°W / 44.3878; -0.0439\nCours-les-Bains, Cauvignac, Masseilles, Sigalens, Sillas, Cocumont eta Romestaing\n1.197 (2019ko urtarrilaren 1a)\n639 (%53.4) 568 (%47.5)\nGrignols (frantsesez eta ofizialki: Grignols) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 1080 biztanle zituen.\n2007an Grignols udalerrian erroldatutako biztanleak 1.080 ziren. Familiak 488 ziren, horien artean 164 pertsona bakarrekoak ziren (52 bakarrik bizi ziren gizonak eta 112 bakarrik bizi ziren emakumeak), 196 seme-alabarik gabeko familiak ziren, 100 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 593 etxebizitza zeuden, 483 familiaren etxebizitza nagusia ziren, 44 bigarren erresidentzia ziren eta 66 hutsik zeuden. 551 etxeak ziren eta 32 apartamentuak ziren. 483 etxebizitza nagusietatik 301 bere jabearen bizilekua ziren, 151 alokairuan okupaturik zeuden eta 31 doan lagata zeuden; 3 etxek gela bat zuten, 10 etxek bi zituzten, 73 etxek hiru zituzten, 156 etxek lau zituzten eta 241 etxek bost zituzten. 353 etxek euren parking plaza propioa zuten azpian. 239 etxetan ibilgailu bat zegoen eta 158 etxetan bat baino gehiago zituzten.\nGrignols udalerriko biztanleria-piramidea 2009an .\n2007an lan egiteko adina zuten pertsonak 571 ziren, horien artean 381 aktiboak ziren eta 190 inaktiboak ziren. 381 pertsona aktiboetatik 339 lanean zeuden (189 gizon eta 150 emakume) eta 42 langabezian zeuden (15 gizon eta 27 emakume). 190 pertsona inaktiboetatik 80 erretiraturik zeuden, 43 ikasten zeuden eta 67 "bestelako inaktibo" gisa sailkaturik zeuden.\n2009an Grignols udalerrian 481 unitate fiskal zeuden, 1.041 pertsonek osaturik. Pertsona bakoitzeko diru-sarrera fiskalaren mediana urteko 14.060 euro zen.\n2007an zeuden 71 komertzioetatik, 3 erauzte enpresak ziren, 4 janari enpresak ziren, 4 bestelako produktu industrialen fabrikazioko enpresak ziren, 7 eraikuntza enpresak ziren, 17 ibilgailuen saltze eta konpontze enpresak ziren, 4 garraio enpresak ziren, 5 ostalaritza eta jatetxe enpresak ziren, 2 finantziazio enpresak ziren, 2 higiezinen enpresak ziren, 6 zerbitzu enpresak ziren, 9 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 26 zerbitzu publikoetatik, 1 jendarmeria zen, 1 posta bulegoa, 2 banku bulegoak, 2 funerariak, 5 ibilgailuen konpontzeko eta nekazaritza tresnetako lantokiak, 2 igeltseroak, 2 margolariak, 1 zurgina, 1 iturgina, 1 eraikuntza enpresa, 2 ile apaindegiak, 1 albaitaria, 2 jatetxeak, 2 higiezinen agentziak eta 1 apaindegia.\n2009an zeuden 8 establezimendu komertzialetatik, 2 120 m2 baino gutxiagoko dendak, 2 okindegiak, 3 harategiak eta 1 lore-denda zen.\n2000. urtean Grignols udalerrian 20 nekazaritza-ustiategi zeuden, 936 hektarea erabiltzen.\nSillas (1,7 km)\nCours-les-Bains (2,0 km)\nMasseilles (2,2 km)\nMarions (3,7 km)\nCauvignac (4,5 km)\nRomestaing (4,9 km)\nLavazan (5,2 km)\nSendets (5,3 km)\nAntagnac (5,7 km)\nMultimedia: Grignols (Gironde)\nBNF: 15256247w (data)\nOrriaren azken aldaketa: 16 urria 2021, 06:21.


Alergiak lankide ditugunean | Aldizkaria | EROSKI CONSUMER\n300 substantzia baino gehiago badira lantokian alergia sortzen dutenak, baina oso-oso gutxi diagnostikatzen dituzte\nLanak alergia sortzen digula esaten badugu, barre murritza egingo du gure ondokoak, txantxetan ari garelakoan. Uste izango du lanari diogula alergia. Besterik da, ordea, lanean alergiak sortzea. Benetako arazoa da hori, baina askok ezkutatu egiten dute, lana galtzeko beldurrez. Alergiarekin edo narritadurarekin zerikusia duten lan gaixotasunek arlo askotako langileei erasaten diete: eraikuntzakoei, margotzaileei, okinei, arotzei, ile-apaintzaileei, garbitasun lanetan aritzen direnei, osasun langileei, ikertzaileei...\nAsma, errinitisa eta dermatitisa\nLantokian egon daitezkeen zenbait substantzia arnasteak edo horiek eskuztatzeak alergia ekar dezake. Asma eta errinitisa dira holakoen adibide -biak ere arnasketa patologiak-, eta ukipenezko dermatitisa ere bai. Lanak eraginda gehien agertzen den arnasketa patologia laneko asma deitzen dena da. Asma duten guztietatik, %10-25 izango dira lanak sortuak. Gainera, helduaroan asma sortzen zaien erdiei, lanak eraginda agertzen zaie. Datu horiek eman ditu, behintzat, Europan 7.000 gaixorekin egin den ikerketa batek. Manolis Kogevinas-ek gidatu zuen ikerketa hori (Bartzelonako Medikuntza Ikerketen Udal Institutuko kide da), eta The Lanceten argitaratu zuten 2007. urtean.\nEztabaidarik ere ez da falta gai horren inguruan. Zientzialari batzuek diote lanean sortzen den asma dela laneko asma, eta beste batzuen ustez, berriz, lan baldintzen eraginez larriago bihurtzen diren asma kasuak ere sartu behar lirateke laneko asma deitzen den horren barruan.\nErrinitis alergikoa da beste lan gaixotasun bat. Sudur mukosa hanpatu egiten zaio gaixoari, sudur zuloak itxi, doministikuka hasten da, azkura izaten du, muki jarioa eta, batzuetan, usaimena galtzen du. Sudurrari ez ezik begiei ere eragiten badie, errinokonjuntibitisa deitzen zaio. Errinitis alergikoa asmari lotuta joan ohi da, eta horren erakusgarri da honako datu hau: errinitisa dutenen % 20 eta 40 inguruk asma izaten dute, eta asma dutenen % 30 eta 50 inguruk, errinitisa. Joaquim Mullol-ek egindako ikerketa baten emaitzak dira horiek (Bartzelonako Hospital Clinic-en aritzen da Mullol, eta Errinologia Saileko koordinatzaile da).\nUkipenezko dermatitisak azalari erasaten dio. Ekzemak agertzen dira, negelak, hanturak, azkura, babak eta, kasurik larrienetan, ultzerak ere bai. Alergológica 2005 izeneko txostenak dio azken hamar urteetan Espainian bikoiztu egin direla laneko dermatitisak; % 2,4 ziren 1992an eta % 4,3, berriz, 2005ean. Espainiako Alergologia eta Immunologia Klinikoko Elkarteak (SEAIC) egiten du txosten hori.\nAlergiak eraginda edo narritadurak eraginda\nAlergia definitzerakoan, esan ohi da erreakzio desegoki bat dela; zenbait substantziak alergia eragiten diote gure organismoari, eta organismoak erantzun egiten du. Substantzia horiek alergenoak dira, eta modu batean baino gehiagotan irits daitezke gure gorputzera: arnastuta, ukituta, irentsita edo zizta eginda. Asmak, errinitisak eta ukipenezko dermatitisak bi jatorri izan ditzakete: narritadurak eraginda sor daitezke edo alergiak eraginda. Alergikoak direnean, organismoaren sistema immunologikoak erantzuten du, eta E immunoglobulina gehiago sortzen du. Immunoglobulina guztiak antigorputz edo babesak dira, eta mikrobioei eta bakteriei erasotzen diete.\nImmunoglobulina guztietatik, E motakoak egiten du parasitoen eta helmintoen aurka (har moduko batzuk dira azken horiek), eta erreakzio alergiko bat gertatzen denean, ugariago agertu ohi da. Pertsona alergikoen gazurak, adibidez, % 70 eta % 80 gehiago edukitzen du E immunoglobilina. Erreakzio immunologiko hori gertatzen ez denean, narritadurak eragindakoak izango dira asma, errinitisa eta dermatitisa; hau da, pertsona horrentzat toxikoak diren substantziekin harreman zuzena izateagatik sortzen dira.\nZerk sortzen du laneko asma eta errinitisa?\nArrazoi beragatik sortzen dira bai bata eta bai bestea. Ramon Orriols-ek koordinatu duen ikerketa batean, laneko asma sor dezaketen 300 gai baino gehiago identifikatu dituzte. Archivos de Bronconeumología aldizkarian argitaratu dute ikerketa hori (SEPAR Espainiako Neumologia eta Kirurgia Torazikoko Elkartearen argitalpen ofiziala da). Honako gai hauek izan daitezke alergenoak:\nIsozianatoak. Autogintzan erabiltzen dituzten plastiko, margo eta apargoma batzuetan agertu ohi dira. Sektore horretako margotzaileek eta industria eskuztatzaileek izan ohi dute.\nIrinek alergia sor diezaiekete okin eta gozogileei, akainek eraginda, alfa-amilasa entzimak eta are sojak ere.\nEgurrak azido plikatikoa du, eta arotzei alergia eragin diezaieke.\nLaborategiko animalien ileek ere alergia ekar diezaiekete han dabiltzan ikertzaileei; saguen ileak, arratoienak, untxienak.\nAerosolak eta garbiketa produktuak aproposak dira laneko asma sortzeko. 2007. urtean Europan egin zuten ikerketa batek erakutsi du lanean asma izan duten zazpi lagunetatik bati produktu horiek eraginda sortu zaiola. American Journal of Respiratory and Critical Care Medicine aldizkarian agertu zen ikerketa hori.\nEta ile tinduak eta bestelako koloragarriak ere (hena gorri eta beltza) alergenoak izan daitezke. Tinduek, adibidez, persulfato gatzak edukitzen dituzte, eta laneko asma sortzen diete ile-apaintzaileei. Laneko asma gehien eragiten duten produktuen artean, hirugarren edo laugarren lekuan daude horiek.\nZerk sortzen du laneko dermatitisa?\n250 gai baino gehiago aurkitu dituzte laneko dermatitisa sor dezaketenak. Hauts eta likido artean aritzen diren langileek dute arrisku gehien, enpresa metalurgikoetan aritzen direnek, batez ere. Kobaltoa, nikela eta merkurioa dira metalik kaltegarrienak. Kontserba industrian lan egiten dutenek ere arrisku handia dute dermatitisa edukitzeko.\nEta zenbat eta produktu gogorragoekin lan egin, orduan eta lehenago ager daiteke dermatitisa langileengan. Hori gertatzen zaie, adibidez, ile tinduei alergia dieten ile-apaintzaileei. Zementuarekin lan egiten dutenei, ordea, besteei baino geroago ager dakieke.\nAipamen berezia egin beharra dago latexak sortzen duen alergiari buruz. Izan ere, 800.000 lagun inguru dabiltza Espainian latexari alergia hartuta; halaxe jakinarazi du Latexari Alergia diotenen Espainiako Elkarteak. 40.000 gai baino gehiago daude latexarekin eginak edo latexa dutenak.\nOsasungintzako langileei eragiten die, batik bat. Eskularruak, zundak, lotura itsaskorrak, arteria tentsioa hartzeko mahukatxoak, suspertze maskak eta oxigeno maskak, esparatrapuak, botiken tapoiak... hainbat tresnak daukate latexa. Zenbait ikerketak diotenez, osasun langileen % 12-16ri eragiten die latexak, eta gainerako herritarren artean, berriz, % 1-3ri.\nLaneko arnasketa-gaixotasun alergiko baten diagnostikoa egiteko, langileak zer lan ibilbide izan duen jakin beharra dago zehatz-mehatz, eta zein baldintzatan aritu izan den ere bai. Horrez gain, hainbat proba egin beharko zaizkio langile horri, eta horietan ikusiko da immunoglobulinak zein mailatan dabiltzan, bai orotarikoak eta bai antigeno jakin batzuen aurkakoak: akainen, onddoen, polenen eta katu-txakurren aurkakoak. Bost antigeno horiek aztertuta, erraz jakin daiteke pertsona batek alergia ote duen. Diagnostikoa osatzeko, beste proba bat ere egin diezaiokete gaixoari: bronkio probokazio espezifikoa. Madrilen badago hori egiten duen erakundea, Jiménez Díaz Fundazioa, eta Bartzelonan ere bai, Hospital Vall d'Hebron-eko Neumologia Zerbitzua.\nLaneko errinitisaren diagnostikoa egiteko, asmarena egiterakoan bezala jokatzen dute: mediku dosier zehatz-zehatza behar izaten dute, odol analisiak egiten dituzte, azaleko probak eta probokazio proba kontrolatuak. Diagnostikoa osatzeko, errinomanometria egin dezakete, sudurra nola ixten den ikusteko, edo sudurreko arnas fluxua neur dezakete (Peak-flow), airea ongi pasatzen den edo ez ikusteko.\nUkipenezko dermatitisaren diagnostiko egiteko, gaixoa zein alergenoren eraginpean egon izan den aztertzen da, eta larruazaleko proba bat egiten zaio: adabaki modukoak itsasten zaizkio azalean, bakoitza alergeno batekin, eta egun batzuk igarota, zer erreakzio izan duen ikusten da.\nEtiketak jarri behar dizkie arriskutsu izan daitezkeen produktu guztiei. Etiketan argi agertu behar du zein diren produktu horren gai toxikoak, erregarriak edo lehergarriak, eta horietako bakoitza nola erabili eta gorde behar den ere adierazi behar du zehatz-mehatz.\nBabes neurriak jarri behar ditu langilearen eskura: kaskoak, eskularruak, uniformeak (suaren aurkakoak ere bai, behar izanez gero) eta botak. Lan mota bakoitzak badu bere araudia Laneko Segurtasunaren arloan, erakundeek aski ongi finkatua, eta hori bete beharra dago.\nLangile bati laneko alergiaren bat sortzen bazaio, enpresak ikertu egin behar du zergatik sortu den, eta konponbidea jarri behar dio. Produktu jakin horrek beste alergia kasurik eragin duen aztertu behar du, eta bitartekoak jarri, berriz ez gertatzeko kutsadura arazorik, ihesik, garbitasun gabeziarik edo erabilera okerrik.\nLANGILE ALERGIKOARENTZAKO AHOLKUAK:\nLanean asma, errinitisa edo dermatitisa sortu zaigula susmatu orduko, alergologoarengana edo neumologoarengana joan behar dugu, diagnostikoa egin dezan eta tratamendua jarri.\nAlergia egonkortu denean, eta egiaztatzen badugu alergia sortu digun alergenoa lantokian daukagula, lanpostua aldatzeko eskatu beharko dugu, eta enpresa bereko beste leku batera eraman gaitzatela, gai horrek eragingo ez digun norabait.\nEnpresak jarri dituen babes neurriak erabili behar ditugu: eskularruak, maskak, kaskoak... eta garbitasun arauak bete.\nErabili behar ditugun produktuen etiketak irakurri (garbigarriekin jardun behar badugu, edo bestelako gai erregarriekin), eta neurri egokiak hartu.\nLatexak alergia sortzen badigu, eskumuturrean edo lepokoan ohar bat eramatea komeni da, eta mediku azterketaren bat egin behar digutenean edo ebakuntzaren bat, jakinarazi egin beharko dugu, latexa duen gairik erabil ez dezaten eta goma elastikoa dutenak ere ez.\nBabes neurri hauek hartuta ere berdin jarraitzen badugu eta lan gaixotasuna dela egiaztatzen bada, lana utzi beharra izango dugu, beste arloren batera joaten saiatu, eta, besterik ezean, ezgaitasun agiria eskatzeko bidea landu beharko dugu eta kalte-ordaina eskatu.